Biar Ibu Bapa Jadi Tempat Anak Tagih Perhatian & Kasih,  Bukan Dengan Orang Luar

Ikatan kekeluargaan amatlah penting dalam hidup berkeluarga. Tanpa ikatan kasih-sayang yang kuat hubungan anak-beranak akan menjadi renggang. Maka, anak-anak akan mencari orang luar untuk menumpang kasih.
Justeru itu, berusahalah mencipta ‘bonding’ bersama anak-anak walau sesibuk mana anda bekerja kerana masa yang diberikan itu adalah pengukur cinta sebenar bukan sekadar harta benda.

Baca juga: ‘Menyesal Jadi Ibu…’- Rupanya Anda Sedang Mengalami ‘Parental Burnout’ & Ini Cara Mengatasinya
BIAR IBU BAPA JADI TEMPAT ANAK TAGIH PERHATIAN & KASIH, BUKAN DENGAN ORANG LUAR

“Jangan biarkan orang lain lagi rapat dengan anak kita.”

Saya pernah ke satu seminar parenting ni. Dan waktu tu, Dr Syeikh Muszaphar dengan Ummi Profazz jadi speaker. Dalam sharing mereka yang panjang lebar tu, ada satu poin mereka yang match. Iaitu;
“Jangan biar orang lain lebih rapat dengan anak kita, selain dari kita sebagai mak ayah.”
Saya rasa, satu Malaysia tahu betapa sibuknya jadi seorang Syeikh Muszaphar. Tapi, kesibukan tu tak jadi alasan untuk beliau usaha bonding dengan anak.
Ummi Profazz pun macam tu. Walaupun besar tekanan menjadi surirumah, menjaga anak lelaki aktif yang berderet 5 orang, tapi asbab dari percaya pada kuasa bonding, kelima-lima anaknya menjadi. Sudahlah huffaz. Bekerjaya hebat pulak tu semuanya.
Mereka berdua adalah figura mak ayah yang tak sempurna. Tapi sentiasa berusaha berikan yang terbaik buat anak-anak.
Dan mereka sangat percaya pada kuasa BONDING. Ikatan yang rapat dengan anak-anak inilah resepi paling utama untuk membentuk anak-anak yang sihat mental dan emosi.
INI ANTARA PESAN YANG BERMAKNA:
1. JANGAN BIAR ORANG GAJI ATAU PENJAGA LEBIH RAPAT DENGAN ANAK BERBANDING IBU BAPA
Gambar hiasan: TheAsianParent
Walau kita ada pembantu rumah, atau sibuk bina kerjaya sekalipun, jangan biar orang gaji atau penjaga lain lebih rapat dengan anak berbanding kita.
Usahakan tangan kita yang menyentuh, yang memeluk, yang menyuap dan yang menepuk saat anak tidur.
Usahakan mata kita untuk lebih banyak memandang mata anak.
Usahakan mulut kita yang banyak memberi kata-kata yang menyembuh mereka.
Sibuk mana pun kita, ciptakan masa. Kaya mana pun kita, kita takkan mampu bayar orang lain untuk replace peranan kita sebagai parents.
2. SEBOLEH MUNGKIN BERI ANAK MAKAN ‘AIR TANGAN’ KITA
Cuba as possible, beri anak makan air tangan kita.
Part ni pun saya dah kalah. Tapi ingatan ini juga beri motivasi untuk saya usahakan juga diri masuk dapur dan usahakan air tangan sendiri kat anak.
Dalam ‘air tangan’ kita ada berkat. Dan tangan kita boleh memilih nutrisi yang baik masuk ke dalam badan anak. Dan membentuk otak anak.
3. LUANGKAN MASA UNTUK ANAK BUKAN SEKADAR BERI KEMEWAHAN
Gambar hiasan: MyNewsHub
T.I.M.E.S is how your kids spell LOVE.
Kita bagilah banyak mana pun kemewahan pada anak. Belilah anak smartfon atau mainan paling mahal sekalipun. Ia takkan sama mahalnya dengan tenaga dan masa yang kita dedikasikan untuk mereka.
Sebab apa?
Sebab setiap manusia, Allah beri fitrah untuk rasa disayangi, selamat dan dimiliki. Material takkan mampu beri rasa tu. Melainkan perhatian dan kasih sayang dari seseorang individu. Especially mak ayah sendiri.

Spend time with your child.
Talk about their interest.
Turn off technology when you are together.
Get involve in their life.
Create at least one simple routine

Contohnya berbasikal, bersenam, bacakan buku cerita, main board games dan sebagainya.
JADIKANLAH KITA PUNCA UNTUK ANAK TAGIH PERHATIAN DAN KASIH
Takut-takutlah, anak buat perangai di luar untuk tagih perhatian yang mereka tak dapat di rumah.
Takut-takutlah anak jadi mangsa buaya yang sedia tawarkan keperluan kasih sayang yang anak tak dapat dari kita.
Sumber: Facebook Wawa Shauqi


Jangan Marah Anak Main Lumpur, Ini 6 Kebaikan Ibu Bapa Patut Biarkan Mereka Explore!

Kebelakangan ni ramai ibu bapa selalu berkira bila anak-anak ingin main pasir atau lumpur kerana risau mereka akan main kotor dan mudah jatuh sakit. Tapi, sebagai ibu bapa juga perlulah biarkan mereka explore untuk perkembangan otak dan bagus untuk deria sentuhan mereka. Jadi, ini 6 kebaikan biarkan anak anda bermain dengan pasir, lumpur dan selut.
KEBAIKAN ANAK BERMAIN LUMPUR

Main lumpur ni bagus tau. Antara kebaikan anak-anak yang kerap bermain dengan lumpur, selut, pasir atau tanah ialah:
1.Dapat mengembalikan mood mereka menjadi lebih periang dan mengurangkan tekanan (stress).

Kajian saintis telah mendapati bahawa “kotoran” dari lumpur tersebut mengandungi bakteria mikrospik, yang dipanggil ‘Mycobacterium vaccae’ yang dapat meningkatkan tahap ‘serotonin’ di dalam otak dan membantu kanak-kanak berasa lebih rileks dan tenang.

2.Memupuk rasa cinta terhadap alam semulajadi.

Tentunya lumpur, selut atau pasir berada di luar rumah. Jdinya nanti secara tak langsung anak-anak akan bermain dan meneroka alam semulajadi. Sambil main tanah sambil kutip daun, ranting dan batu untuk hasilkan sesuatu dari imaginasi mereka. Percaya atau tidak, masih ada kanak-kanak yang tak tau nak bezakan rumput betul atau rumput tiruan. Sebab tu la pentingnya pendedahan dengan alam semulajadi ni.
3.Meningkatkan sistem imun badan.

Kajian juga mendapati kanak-kanak yang bermain dengan tanah lumpur atau selut bagus untuk sistem imun mereka. Ini sebab kandungan bakteria mikrospik dan unsur lain yang menyebabkan badan mengeluarkan antibodi.
4.Bebas berkreasi.

Tak perlu susah-susah nak uli tepung nak buat play doh, anak-anak pun boleh buat doh diaorang sendiri tau. Bagi je tanah ngan air menjadi la nanti macam-macam hasil seni kreatif anak-anak. Masa ni kita tak payah ajar dah berapa sukatan air dengan tanah atau pasir, nanti anak belajar sendiri dan mereka tak terikat dengan sukatan untuk hasilkan ciptaan mereka.
5.Bermain sambil belajar

Kalau perasan masa anak menyukat tanah dengan air tu, mereka sebenarnya dah belajar sains, matematik, seni, geografi dan kemahiran lain. Walaupun anak hanya menyapu lumpur kat muka pun dia belajar seni menconteng atau kalau anak tengah berlakon dan anggap lumpur tu masker muka anak sebenarnya tengah merangsang otaknya untuk berimaginasi.
6.Lebih bijak

Kenapa kajian mengatakan bermain dalam lumpur boleh membuat anak anda lebih bijak? Ini kerana pembebasan serotonin yang berlaku apabila kanak-kanak bermain di dalam lumpur yang mengandungi ‘Mycobacterium vaccae’ itu juga telah menunjukkan peningkatan fungsi kognitif.
Jadi, kepada ibu bapa, tunailah keinginan anak-anak untuk bermain lumpur, selut, pasir dan tanah. Awasi dan perhatikan mereka agar tidak keterlaluan dalam aktiviti itu. Yang penting jangan biarkan mereka lakukan perbuatan berbahaya.
“So let your child be a child. Dirt is good. If your child isn’t coming in dirty every day, they’re not doing their job. They’re not building their immunological army. So it’s terribly important.”- Mary Ruebush (author of Why Dirt Is Good)
Sumber: Nur Hafizah Hanafi


Biarkan Anak ‘Eksplorasi’ Rumah, Walaupun Bersepah Tapi Jadi Madrasah Bakal Individu Hebat Masa Depan!

Bertuah juga buat si anak, dapat ibu bapa yang sangat bersabar dan bertoleransi apabila lihat anak buat sepah satu rumah. Kadang-kala ada rasa marah juga kerana itu normal.
Bila difikirkan semula kebaikkannya, anak itu akan membesar sebagai bakal individu yang hebat. Biar anak bereksplorasi rumah, selepas main mereka kena kemas! Nak sepahkan rumah boleh saja, tapi kena tetapkan peraturan.

Baca juga: Dr. Jelaskan Mengapa Bayi Kerap Sentuh Telinga Sewaktu Proses Tumbuh Gigi
ANAK BUAT SEPAH JANGAN DIMARAH TAPI BUAT PERATURAN!

Inilah keadaan rumah saya waktu anak masih kecil lagi. Bila siang, lantai akan penuh dengan macam-macam benda. Kertas, kotak, plastesin dan malah lopak air ya, tuan-tuan dan puan-puan. Beras dan sayur dari peti ais pun kadang-kadang tersesat dalam longgokan mainan.

Bukan kami ni sejenis tak runsing bila tengok sepah begini. Macam mana tuan-puan rasa menggigil lutut tahan geram tengok rumah yang dikemas bersepah, begitu juga kami.
MADRASAH BUAT BAKAL INDIVIDU HEBAT DI MASA DEPAN!
Tapi, bila sedar kebaikan yang anak dapat dengan bermain sampai bersepah gini, kami belajar untuk tarik nafas, bertenang dan redho. Fikir macam ni je;
Rumah yang bersepah disebabkan anak yang sedang berkreatif di dalamnya, mungkin adalah madrasah buat seorang bakal saintis/ pereka/ pencipta/ pioneer di masa hadapan.
Kena bayangkan hebatnya otak anak bekerja sewaktu mereka menyepah. Cuma, kenalah buat rules sebelum mula bermain. Lepas main, kemas balik! Kalau tak, tunggulah bebelan dari encik suami yang pengemas tahap Konmari tu bila dia balik.
KATA HIKMAT & KAJIAN PARA CENDEKIAWAN

1. NEIL DEGRASSE TYSON, AHLI ASTROFIZIK
 Neil deGrasse Tyson, seorang ahli astrofizik berkata,
“Jangan tanya saya, macam mana nak anak minat Sains. Anak-anak sememangnya dilahirkan dengan sifat seorang saintis. Mereka exploratif. Suka cuba buat itu-ini. Keluarkan telur, pecahkan. Ambil periuk dan ketuk. Petik bunga di pokok. Buka kereta mainan part by part sampai tak rupa kereta.
“Semua itu asas untuk seseorang memahami dunia sains. Memahami cara kehidupan sekelilingnya berfungsi. Dan bibit bermulanya sifat seorang saintis.
Tapi kita mak ayah yang sebenarnya mematikan sifat tu. Tiap kali anak nak mencuba je, kita melarang. Tiap kali anak buat silap, kita menghukum.”
Fuh saya sentap!
2. KYUNG HEE KIM, PENYELIDIK
Tapi lebih sentap dengan kenyataan seorang penyelidik Korea ni.
Ada satu kajian dijalankan oleh penyelidik bernama Kyung Hee Kim. Katanya, tahap kreativiti kanak-kanak zaman sekarang menurun sebanyak 85% berbanding dengan kanak-kanak sama usia pada tahun 80-an.
Lapan-puluh-lima-peratus! Bukan sikit tu.
Antara punca kanak-kanak makin hilang sifat kreatif adalah, kurangnya peluang untuk berekplorasi. Ini bermakna, anak-anak makin kurang bermain. Kalau bermain pun, dah tak meluas macam kanak-kanak dulu bermain.
PUNCANYA ADALAH:

Kewujudan skrin seperti TV dan gajet.
Kurang outdoor (disebabkan rumah bertanah makin kurang & risiko merbahaya yang makin meningkat).
Penglibatan ibu bapa dengan anak berkurang atas faktor kerjaya.
Kurang free time sebab trend kelas tambahan.

Dan punca paling utama juga adalah KESEDARAN. Kurangnya kesedaran ibu ayah bahawa pentingnya kanak-kanak ni bereksplorasi, buat silap, buat messy dan mencuba itu dan ini.
FIKIRKAN INI,
Biarkan anak melalui fasa mereka. Fasa ini tak lama. Rumah akan sepah sikit. Tapi jiwa mereka akan hidup sebagai kanak-kanak yang berani bereksplorasi.

Bijak dalam menyelesaikan masalah.
Punya daya fikir yang tinggi dan kritis.
Tak kekok memanipulasi apa jua peralatan.
Boleh bertoleransi terhadap stres, terutamanya bila buat sesuatu yang tak menjadi.
Mampu memahami bahawa untuk terjadinya sesuatu, ada proses yang perlu dilalui.
Dan paling penting, mereka mampu beradaptasi hidup dalam dunia yang makin mencabar ni.

Semakin besar ruang yang kita buka untuk anak meneroka,
Semakin rendah ekspektasi yang kita letak pada mereka,
Semakin kita faham proses yang perlu dilalui mereka,
Semakin tinggi juga potensi anak-anak untuk jadi saintis, pencipta, pereka, saintis atau pioneer yang menyemarakkan dunia.
Sumber: Facebook Wawa Shauqi


Biarkan Anak Hisap Jari, Rupanya Dapat Latih Perkembangan Sensori!

Sudah menjadi normal dalam kalangan bayi apabila mereka mempunyai tabiat menghisap jari. Proses ini adalah normal kerana ini merupakan cara bayi tersebut belajar untuk menyusu. Namun, ada juga dalam kalangan ibu bapa yang elak bayi terlampau menghisap jari kerana khuatir ‘gigi jongang’ atau jari akan mengecil.
Ternyata, ada kebaikan membiarkan anak menghisap jari kerana inilah masanya mereka mengenali tubuh sendiri!

Baca juga: Muntah & Jalan Senget, Ibu Kongsi Detik Cemas Anak Alami Mild Stroke Gara-Gara Gajet
BANG! TARIK JARI ANAK TU!!

Kalau bayi kita dalam usia 2 bulan ke atas biasanya mulalah dia dah start nak hisap jari. Kadang tu muka dia punya syok hisap jari sampai tutup tutup mata. Tapi risaukan bila tengok anak hisap jari? Biasanya mulalah kita pun tarik jari dia tu. Lepas tu bagi puting. Bukan salah bagi puting, tapi.. mungkin lepas ni kita patut biar je anak hisap jari? Nak tahu kenapa?

Anak dalam usia 2 bulan ke atas tu dia mula lah nak explore benda lain selain susu mak dia. Jadi, bila dia hisap jari tu, itu antara cara dia menenangkan diri. Sebab apa? Sebab anak seusia itu kenal mak dia je. Lepas tu? Haa.. so anak ni antara cara hiburan dan cara dia bertenang adalah dengan hisap jari. Takpe, biar je. Bukan lama pun. InsyaAllah bila sudah mula merangkak berdiri.. dia dah tak hisap jari dah. Dengan cara ni juga tak perlu nak guna puting sangat.
LATIH PERKEMBANGAN SENSORI DAN MOTOR

Antara kebaikan bayi menghisap jari ialah.. ini sebenarnya latihan perkembangan sensori dan motor : oral motor, motor halus, motor kasar dan koordinasi mata-motor. Eh macam mana tu? Yelah, nak hisap jari tu.. perlu anak gerakkan tangannya ke mulut – motor kasar
Masa nak bawak tangan tu ke mulut anak akan tengok jari jarinya- koordinasi mata-motor. Lepas tu masukkan jari jari comel tu ke dalam mulut- motor halus. Nak hisap jari? Kenalah gerakkan otot mulut kan? – oral motor. Jari jari yang dihisap memberikan ransangan sensori kepada mulut anak serta motor halus anak. Ha, kan banyak faedahnya tu! Dah kenapa selama ni kita asyik fikir tak elok ek?
Dah masuk usia 3-5 bulan.. anak semakin TERER. Ha, camne terer tu? Bila anak hisap jari… Dia tak lepas. Jadi ini memerlukan kawalan serta kekuatan hisapan (sucking) serta kawalan tangannya juga agar tidak terlepas dari mulut. Masa ni, dia dah nampak spesifik. Dia hisap IBU JARI. Dah tak macam memula dulu main taram je semua jari buh dalam mulut. Bila dia hisap ibu jari ni.. dia memang dalam keadaan yang tenang. Kalau anak saya, memang tertidur la hisap jari.
Tapi kalau hisap penumbuk.. dia bukan untuk tenang tu.. itu lebih kepada exploration. Dia nak explore dari sudut sensori rasa… Sensori visual tengok bentuk bulat penumbuk tuu.. tactile bila penumbuk tersebut tersentuh wajahnya. Relax la ibu bapa sekalian.. anak hisap jari sebab itulah timeline perkembangan dia.. bukan sebab dia tak sabau nak makan. Ini tengok anak 3 bulan hisap jari.. dah dikata lapar nak makan dah… Aduhh parahhh!!!

Edit: Seandainya anak dah cecah 4 tahun masih tak stop hisap jari… Adalah wajar untuk kita hentikan. Bimbang jadi tabiat smpai ke besar pula. Kerana sampai unur 4 tahun anak dah merangkak, jalan berlari dah pandai macam-macam dah. Jika dia masih hisap jari, ada perkembangan dia yang mungkin terganggu. Sila rujuk doktor atau terapis ya dan pelan pelanlah hentikan tabiatnya.
Sumber: Lin Talib


Biarkan Tangan Si Kecil ‘Bebas’, Ini Sebabnya Ibubapa Tak Perlu Guna Sarung Tangan Bayi

‘Mitten’ atau sarung tangan bayi adalah antara keperluan wajib yang dibeli oleh ibubapa yang bakal menimang cahaya mata. Bila tak pakaikan sarung tangan ni ibarat tidak sempurna penampilan bayi tersebut. Tapi, pernah tak anda dengar bahawa pemakaian sarung tangan bayi ini sebenarnya tidak disarankan dan akan membantutkan pembesaran anak? Untuk penjelasan yang lebih lanjut, jom kita baca perkongsian dari si ibu ini.
“Sampai Bila Awak Nak Pakaikan Mittens Pada Tangan Anak Awak?”..
http://dreamalildream.com/

Hari ini saya terpanggil untuk berkongsi sedikit ilmu yang saya perolehi dari seorang doktor pakar kanak-kanak (Paediatric) di Hospital Columbia Asia.
Ketika Danny berusia 2 bulan, saya buat check untuk dia. Seperti biasa sebelum berjumpa dengan doktor, nurse akan ambil anak saya dan timbang serta ukur ketinggian terkini. Selepas selesai, nurse serahkan balik mittens tadi. Sebelum ini pun, nurse buat perkara yang sama juga. Jadi, saya pun pakaikan kembali mittens itu. Sampai di bilik doktor, mittens sekali lagi ditanggalkan. Pada masa itu saya berasa pelik dan bertanya mengapa doktor tanggalkan mittens anak saya.

www.livestrong.com

“Awak nak perkembangan anak awak ini cepat atau lambat? Sampai bila awak nak pakaikan mittens pada tangan anak awak? Semua orang berlumba-lumba supaya perkembangan anak dia cepat,” jawab doktor itu dengan selamba.
Jawapan doktor itu membuatkan saya terkebil-kebil, keliru dan tidak memahami apa yang cuba disampaikan oleh doktor. Selepas dia menjelaskan mengenai perkara itu, saya serta merta terus hentikan pemakaian mittens pada anak saya. Jika kita berterusan pakaikan mittens pada anak kita, anda akan dapat perhatikan tangan anak kita akan sentiasa menggenggam. Betul tak? Jadi, jika kita tanggalkan mittens seawal yang boleh, tangan anak kita akan menyentuh segala yang ada berdekatan dengannya. Secara tidak langsung sentuhan itu akan merangsang otak bayi. Jika tangannya sentiasa berada dalam mittens dan terus menerus menggenggam tangan, bayi kita tidak akan dapat explore apa yang ada di sekeliling dia dan otak juga tidak akan terangsang.
Kenapa kita pakaikan mittens pada bayi kita?
http://www.babygaga.com/
Antara sebabnya, kita tidak mahu anak tercakar mukanya sendiri, tangan anak sejuk. Betul? Orang Melayu kita sudah terbiasa dengan pemakaian mittens ini. Kalau tidak dipakaikan, nanti orang tua bising pula. Pernah dengar orang tua kata sawan daki dekat celah-celah jari bayi? Sebab itu selepas mandi kena lap kering-kering baru pakaikan mittens. Kalau tak pakaikan mittens pun, tak ada masalah daki di celah jari.
Memang pada awalnya anak kita akan tercakar mukanya sendiri. Memang akan luka tetapi sekali dua sahaja dan selepas itu anak kita belajar kalau terkena kuku, dia akan merasa sakit. Jadi dia akan berhenti mencakar muka dan akan menggosok mukanya dengan belakang tapak tangan.
http://www.youngparents.com.sg/
Si ibu kena pastikan kuku bayi sentiasa pendek. Jadi, pada yang masih ada bayi, yang masih pakai mittens, boleh tanggalkan dan berhenti memakaikan mittens seawal bayi berusia sebulan. Bila bayi yang guna botol, boleh ajar pegang botol. Yang amalkan breastfeeding, boleh sentuh kulit ibunya dan proses ini dinamakan bonding. Banyak lagi benefit tanpa memakai mittens pada bayi.
Sama juga dengan konsep yang banyak kita praktikkan dalam group (Home Schooling Genius Syurga) ini, motor skills developement, kinestetik, all of that thing use hand. Jadi kenapa kita halang jari jemari anak kita dan tangannya menyentuh segala-gala yang ada di sekeliling?
http://www.abc.net.au/
“Stop using mittens for our baby. Let’s their fingers explore the world.”
Sumber : Hamil Bersama Furmon


Biasakan Anak Minum Air Kelapa Seminggu Sekali, Terutamanya Waktu Tak Sihat

Air kelapa sudah dikenal punya banyak manfaat bagi tubuh. Tak hanya menyegarkan tubuh saat cuaca panas, air kelapa juga dapat menambah elektrolit dan mineral pada tubuh. Selain itu, jika amalkan air kelapa selama seminggu, anda mudah membuang air besar dan dapat elakkan daripada masalah sembelit. Ini kerana air kelapa mengandungi fiber yang sangat diperlukan oleh tubuh.
Kebaikan ini diulas dengan lebih lanjut oleh Mazliana Mazlan di laman Facebooknya. Yang paling penting pastikan anda minum air kelapa tanpa ditambah gula tau. Barulah kelebihannya boleh dirasai secara asli.

Baca juga: Top 5 Pulau Peranginan Yang Best Untuk Bawa Keluarga Bercuti

BIASAKAN ANAK MINUM AIR KELAPA SEMINGGU SEKALI

Air kelapa, bagi anak minum paling kurang seminggu sekali. Sungguh kena jadi air favourite anak, terutama waktu anak tak sihat.

Demam, cari air kelapa
Batuk, cari air kelapa.
Kahak, cari air kelapa.
Sakit perut, cari air kelapa.
Muntah, cari air kelapa.
Cirit, cari air kelapa.

Real food, bantu penyembuhan kan, dengan izin Nya. Kena cuba, baru tahu. Kita kena tukar sikit. Kalau dulu bila anak tak sihat tak bertenaga, ada yang bagi air seratus tambah. Tapi sekarang, kita cuba cari air kelapa okey. Paling sihat kan.

Air kelapa berganda lagi dengan khasiat mineral dan vitamin yang anak-anak perlukan terutama waktu sakit. Air kelapa bantu keluarkan toksin dari badan anak. Air detox semulajadi, yang kita kena ajar anak minum.
Umur berapa boleh minum? Umur 6 bulan ke atas dah boleh minum. Sikit sahaja beberapa sudu dah cukup.

Kalau anak alahan? Kalau anak ada alahan naik gegatal lepas minum, elakkan dulu. Anak eczema boleh sahaja minum kalau tak flare lepas minum.

Air kelapa potong ubat? Air kelapa tinggi dengan mineral dan vitamin, ada sesetengah ubat tak digalakkan ambil bersama air kelapa. Sebaiknya, jarakkan penggunaan ubat dan air kelapa dalam 1-2 jam macam itu.
Kita cuba sama-sama ya. Nampak sahaja anak mula tak sihat, air kelapa yang kita cari dulu.
Sumber: Facebook Mazliana Mazlan


‘Biasakan Anak Minum Banyak Air’- Farah Lee Kongsi Tips Untuk Bagi Anak Suka Makan

Comelnya Maream Esabel anak kepada Farah Lee ni kan? Bukan sahaja comel tapi pandai pula tu. Bila anak-anak mencapai umur dua tahun ke atas, benda yang paling susah untuk mengajar mereka adalah makan. Kanak-kanak pada umur ini cukup susah nak makan kerana mereka lebih suka untuk bermain. Tetapi, bagi Maream pula, dia suka makan! Boleh dikatakan semua makanan dia makan termasuk sayur-sayuran yang sangat ‘digeruni’ oleh kanak-kanak. Nak tahu macam mana Farah Lee mendidik anaknya untuk mudah makan, jom kita baca apakah tipsnya!
www.instagram.com/farahlee

Ini Maream, seorang yang menghargai makanan.
Dia ni dari kecik suka makan alhamdulillah. Ramai jugak yang tanya macam mana train Maream suka makan, suka sayur semua. Omma pun entahlah. Takde specific tips pun haha.. Cuma I will just share cara omma jaga pemakanan Maream. But trust me, I am not a qualified person to give tips or anything, I just share what I did, so which one yang betul which yang salah which yang effective, IDK.! Haha.. Kalau rasa berguna boleh cuba, kalau rasa salah boleh tegur, kalau ada tips lain boleh share

TIPS ANAK SUKA MAKAN
www.instagram.com/farahlee

Firstly, Maream memang fully BF sampai umur setahun lebih. Start makan fruits dan vegies puree since 6months old, until umur setahun memang dia makan homemade food je. Kiranya before dia setahun memang hari-hari omma masak dan bawak bekal kalau makan kat luar untuk Maream.
After setahun baru dia start makan makanan luar, tapi gula2 jajan fastfood memang limited sangat. Jarang sangat omma benarkan dia makan especially kat rumah, melainkan kalau balik kampung dia beraya la tokpa nekma belikan Haha. But until now, dia tak excited sangat tengok benda tu semua, mintak-mintak jugak tapi takde la mengamuk kalau tak dapat. Maybe sebab jarang makan kot. And maybe sebab tu dia appreciate makanan yang memang ‘makanan’. Sebab benda light2 tu dia kurang makan. Kot la haha..
And after setahun stock susu tak cukup jadi omma start bagi dia susu Full Cream Dutch Lady sambil cont BF sampai dia 2 tahun setengah. Kotak besar 1L tu boleh letak luar, lepas buka baru letak fridge. Dan bagi dia dalam cawan yang ada penutup lubang tiga tu beli kat Ikea . Kalau keluar bawak kotak-kotak  kecil tu, minum guna straw macam biasa. So takyah susah nak bawak botol, susu tepung, air lagi. Ni, cucuk straw siap.
www.instagram.com/farahlee
BIASAKAN ANAK DENGAN MINUM AIR
Lagipun fresh milk ni kandungan gula dia kurang berbanding susu tepung. Tapi kandungan nutrient dia tinggi. So lagi bagus berbanding susu tepung. Tapi tak sebagus susu kambing la. Dan kalau tengok mata kasar akan nampak costly, tapi kalau kita dah train dorang dapat kenyang dari makanan, dorang tak banyak minum pun. So dah banyak boleh jimat kat situ. Dan omma train dia banyak minum air putih jugak.
www.instagram.com/farahlee
Before tidur after minum secawan susu tu omma suruh dia minum air pulak. Sekarang before tidur dia akan mintak air. Dan bila makan kat luar pun dia akan order “Air masak satu” So maybe sebab dia tak dapat ‘gula’ dari minuman, so badan dia urge dia untuk dapatkan dari makanan so sebab tu dia suka makan. Kot la hehe. And pasal suka makan sayur tu pun takde specific ajar pun. Just masa kecik keep bagi dia fresh veggie as snack. Actually tak bagus bagi fresh veggie sebab tak masak lagi tapi. Itu je yang senang. And maybe sebab omma pun suka sayur so asyik tengok omma makan salad so dia pun terikut sekali.. Kot la kan haha
ELAK ANAK MAIN GAJET SEMASA MAKAN

15252941_142786899532089_268349032668069888_n

And nak sentuh pasal gadget jugak. Sebab kat rumah memang Maream tak dibenarkan main ipad. Kadang-kadang bila omma busy sangat dan tak dapat layan dia baru bagi. Start bagi pun after dia dah almost 2 years old. Tapi bagi kat restaurant je after dia dah habis makan. Bukan bagi masa dia makan. So from that dia focus makan dan appreciate makanan. After dia makan omma bagi ipad supaya omma pulak dapat makan. Kau rasa aku tak lapar.? Hahah
www.instagram.com/farahlee
Ok itu je kot yang berkaitan pemakanan Maream. Banyak ‘kot’ kat atas tu sebab seriously mana satu yang effective pun omma tak berani cakap sebab bukan bidang omma. Tunggu omma sambung master in child development nanti omma boleh pepoyo sikit share. Maaf pada yang rasa omma berlagak hebat jaga anak share tips bagai, just this sharing as a bulk reply to those who asked.  Anything that benefits you are all from Allah . Thanks.

18139070_1875242862732934_370588225183416320_n

Sumber Instagram : Farah Lee


“Biasalah Tu Gaduh Sikit..”- Dato’ Fadzillah Kamsah Kongsi 10 Petua Jadi Isteri Solehah

Seorang isteri mestinya ingin menjadi yang terbaik untuk suaminya. Siapa sahaja yang tak nak jadi yang terbaik untuk yang tersayang. Akan tetapi, menjadi seorang isteri bukanlah satu tanggungjawab yang mudah untuk dipikul oleh seorang wanita, lagi-lagi menjadi seorang isteri yang solehah.
Pelbagai cabaran yang perlu mereka hadapi seperti karenah anak-anak, menutup aurat dengan sempurna dan taat kepada perintah seorang suami. Oleh itu, pakar motivasi negara, Dato’ Fadzillah Kamsah ada berkongsi 10 petua untuk menjadi isteri solehah.

Baca juga: Prof Muhaya Kongsi Cara Nak Hilangkan Rasa ‘Down’, Lemah & Tak Bermaya
INI 10 PETUA UNTUK MENJADI ISTERI SOLEHAH
Tidak kiralah sudah berapa lama kita sudah berumah tangga, pasti akan ada pergaduhan antara suami isteri. Itu sudah biasa. Yang tidak biasanya apabila pergaduhan itu berlarutan tanpa penghujungnya.

Oleh itu, sebaiknya ketahuilah bagaimana nak jadi isteri yang solehah supaya tidak banyaklah pergaduhan yang remeh temeh.

1. Mainkan setiap peranan isteri dengan seimbang. Jadilah seorang isteri, kekasih, kawan, penyokong, penasihat, pendengar, pendidik dan paling penting pendoa setiap usaha suami.

2. Sentiasa taat kepada suami dalam semua hal yang dibenarkan syarak. Namun bukan hal yang melibatkan kemungkaran.

3. Dilarang menunjukkan kelemahan suami terutama di hadapan keluarga dan rakannya. Risau ia akan berpatah balik ke kamu. Simpan aib masing-masing. Pokoknya, rahsia rumahtangga jangan dibawa ke luar.
4. Dilarang meninggikan suara tanpa sebab kepada suami. Ia tanda kamu tidak sopan dan derhaka.

5. Jangan bandingkan suami kamu dengan lelaki lain. Contohnya Fattah Amin, Syafiq Kyle atau Tok Abah (gurau je!). Kamu tidak akan pernah tahu perasaan suami kamu bagaimana.
6. Jangan pisahkan suami kamu dari menyantuni ibunya. Beri dia ruang untuk berkhidmat dan membalas jasa ibunya.

7. Maafkan suami dan orang lain setiap malam sebelum tidur. Kemaafan dapat menyejukkan hati, menyembuhkan penyakit, menaikkan aura wajah, menarik sayang dan memakbulkan doa.

8. Pastikan kamu meminta izin suami setiap kali keluar dari rumah. Keluar rumah tanpa izin adalah berdosa.
9. Buang sikap queen control. Suamilah yang perlu mengawal rumahtangga. Jika ada perkara yang tidak kamu puas hati sepanjang suami mengatur keluarga, ajaklah berbincang, bukan mengarah.
10. Masakkan makanan kegemarannya. Sesedap yang boleh. Jika tidak pandai masak. Belajar. Zaman sekarang boleh google je. Air tangan kamu cukup penting untuk mendamaikan dan mengharmonikan hubungan suami isteri.

Banyak lagi cara untuk jadi isteri solehah. Sebenarnya terlalu banyak kebaikan dan mudah nak buat pahala. Moga kamu amalkan sedikit sebanyak petua di atas dan jadilah kamu isteri yang membahagiakan suami di atas muka bumi ini.
Sekian itu perkongsian daripada Dato’ Fadzillah Kamsah! Supaya para isteri di luar sana take note ya!
Sumber: Facebook Dato’ Fadzillah Kamsah


Bib Kanak-kanak MATVRÅ Dari Ikea Ditarik Balik Kerana Risiko Tercekik

Makluman bagi peminat setia IKEA, jika anda pernah membeli bib kanak-kanak MATVRÅ yang berwarna biru / merah, anda digesa untuk menghentikan penggunaannya serta-merta dan memulangkan produk ini kepada IKEA.
Dalam sebuah kenyataan, IKEA mengumumkan bahawa penarikan produk tersebut adalah berdasarkan aduan bahawa butang pada produk tersebut boleh tertanggal dan berisiko menyebabkan tercekik.

Walaubagaimanapun, tiada sebarang insiden sedemikian yang dilaporkan berlaku di Malaysia.
Satu lagi bib dengan nama yang sama, MATVRÅ bercorak buah / sayur adalah selamat dan tidak terlibat kerana ia menggunakan material dan rekaan yang berbeza.

Anda boleh memilih untuk mendapatkan pulangan semula (refund) atau menukarnya dengan produk lain (replacement) dan resit tidak diperlukan.

Untuk maklumat lanjut, hubungi IKEA Customer Contact Centre di talian +603-7952 7575.
Berikut adalah kenyataan asal dari pihak IKEA Malaysia yang diumumkan pada 30 September menerusi Facebook.

Dear IKEA fans, if you have bought the children’s bib MATVRÅ, blue/red 2pcs, please read on:
IKEA urges all customers that have purchased the bib MATVRÅ, blue/red 2pcs, to stop using it immediately and return the product to IKEA stores for a full refund or exchange for a replacement product. Proof of purchase (receipt) is not required.
We take product safety very seriously and all our products are tested and comply with applicable standards and legislation. However, we have received reports that the button on the MATVRÅ bib can come off and thus presents a choking hazard. No known incidents have been reported in Malaysia.
Emelie Knoester, Business Area Manager at IKEA of Sweden, explained in a statement saying, “It has come to our attention that there is a risk for the button to come off if the child pulls at it. The safety of customers is a top priority for IKEA, which is why we choose to recall the children’s bib MATVRÅ blue/red 2pcs, as a precautionary measure. The bibs with the same name, MATVRÅ, fruit/vegetables pattern, green/yellow, are safe to use due to different material and design.”
We apologise for any inconvenience and thank you for your understanding. For more information, please contact the IKEA Customer Contact Centre at +603-7952 7575.


Cuaca Panas Melampau Buatkan Bibir Menggelupas? Jangan Risau, Ada Tips Untuk Mengatasinya

Kebanyakan orang pernah mengalami bibir menggelupas sekurang-kurangnya sekali seumur hidup. Bibir menggelupas beri kesakitan selain menurunkan keyakinan diri seseorang dengan imejnya. Malah, bibir  menggelupas lebih teruk jika ia terlalu kering disebabkan faktor cuaca panas yang melampau di Malaysia.
Bibir menggelupas ini juga membuatkan seseorang tidak selesa dengan tekstur di bahagian itu. Situasi ini membuatkan aktiviti harian terganggu menyebabkan kurang produktiviti. Apa kata ikuti tips penulis berkaitan cara mengatasi bibir menggelupas.

Baca juga: 6 Rahsia Merahkan Bibir Yang Gelap Dan Kusam Dalam Satu Minggu
CARA ATASI BIBIR MENGGELUPAS
1. KAWAL PENGAMBILAN MAKANAN PEDAS DAN ASAM

Bagi yang mempunyai bibir menggelupas, elakkan mengambil makanan yang mempunyai rasa pedas dan asam berlebihan kerana dapat menimbulkan iritasi pada bibir anda. Kawal pemakanan anda supaya dapat mempercepat proses penyembuhan bibir menggelupas.
2. JANGAN JILAT BIBIR
Perasan tak kebanyakan orang sering menjilat bibir apabila mendapatinya kering dengan tujuan membasahkannya? Sebenarnya, tindakan menjilat bibir adalah tidak benar dan perlu dihentikan!
Untuk pengetahuan anda, menjilat bibir hanya akan menerukkan keadaan bibir kering. Ini kerana penyejatan air liur yang pantas boleh menyebabkan bibir mengalami keadaan yang lebih kering berbanding sebelum anda menjilatnya.
Tambahan, jika anda kerap menjilat bibir disebabkan oleh pemakaian lip balm yang mempunyai rasa, maka perlulah dihentikan penggunaan produk tersebut.
3. LIDAH BUAYA
Kalau nak tahu, lidah buaya mengandungi pelbagai kegunaan dalam industri kecantikan. Ini kerana sifat anti-inflamasi dan kesan menenangkannya menjadikannya piihan baik untuk merawat bibir menggelupas.
Untuk mendapatkan kegunaannya, potong daun lidah buaya dari tumbuhan dan hirisnya terbuka agar anda boleh mengekstrak gel. Kemudian, cuci bersih, simpan dalam bekas dan sapukan gel pada bibir menggunakan jari mengikut keperluan.
Tapi peringatan untuk anda, walaupun ia bagus untuk mengatasi bibir kering dan pecah-pecah, ia juga memiliki sifat pengelupasan yang ringan. Oleh itu, sebaiknya hadkan penggunaan lidah buaya ini kepada 2 atau 3 kali sahaja sehari.
4. JANGAN TARIK KULIT BIBIR

Kadangkala apabila tangan ini mendapati bibir menggelupas pasti secara automatik kita akan menarik kulit bibir kan? Tapi tahukah anda tindakan menarik kulit bibir hanya akan membuatkannya berdarah dan seterusnya menerukkan kondisi bibir.
Ini kerana, bibir akan mengalami luka atau iritasi dan kesannya ia akan semakin menggelupas dengan lebih teruk. Jadi lepas ini cuba tahan diri dari tarik kulit bibir itu!
5. JANGAN LAKUKAN EKSFOLIASI
Menurut pakar, anda tidak digalakkan melakukan eksfoliasi ketika bibir menggelupas. Ini kerana tindakan eksfoliasi bibir yang kering dan menggelupas hanya akan membuatkan keadaan  bibir menjadi lebih teruk.
Manusia tidak mempunyai pori-pori di bibir maka anda tidak perlu melakukan eksfoliasi di bahagian tersebut. Sebaiknya, hanya pakai pelembab bibir yang lebih berguna untuk menangani bibir menggelupas.
6. PAKAI LIP BALM
Langkah ini adalah paling asas tatkala mengalami bibir menggelupas. Jangan lupa untuk mengaplikasikan pemakaian lip balm setiap hari.
Penting untuk anda menggunakan lip balm yang mengandungi bahan-bahan berfungsi menyembuhkan bibir menggelupas, bebas pewangi dan juga telah diuji hipoalergik.
Elakkan produk yang mengandungi bahan berikut kerana akan membuatkan bibir menggelupas lebih teruk:

Perasa seperti mint, peppermint, kayu manis kerana sangat mengiritasi bibir kering
Lanolin
Pewangi tambahan
Oktinoksat atau oksibenzon
Menthol
Fenol (atau fenil)
Asam salisilat
Prophyl gallate

7. MINYAK KELAPA
Minyak kelapa merupakan emolien yang mampu melembapkan kulit dan juga menangani keadaan bibir menggelupas. Menurut kajian, minyak kelapa juga berupaya melindungi kulit dengan meningkatkan fungsi pelindungnya.
Malah, sifat antiradang dan antibakteria daripada minyak kelapa boleh membantu bibir kering yang menggelupas.
Caranya adalah sapukan minyak kelapa pada bibir menggelupas mengikut keperluan harian menggunakan kapas atau jari bersih.
8. JAGA PARAS HIDRAT BIBIR

Untuk mengekalkan kelembapan pada bibir, cara terbaik adalah minum air dengan kuantiti yang banyak untuk membantu bahagian tubuh itu kekal hidrat.
Malah, jika perlu, anda juga boleh menggunakan humidifier di dalam bilik untuk mengekalkan kelembapan. Bukan sahaja kesihatan bibir terjamin, malah ia turut mengekalkan hidrasi untuk kesihatan kulit dan juga mata!
Jadi jika mengalami bibir menggelupas, amalkan tips di atas supaya dapat menyembuhkan kondisi bibir anda. Semoga Bermanfaat!
Sumber: Orami


Bicara Hartanah & Banyak Aktiviti Seisi Keluarga, Jom Ke Karnival UDA Playland!

Anda selalu tak rasa susah nak pergi event hartanah sebab anak-anak akan mudah bosan dan nak balik? Stress juga kan sebab tak boleh nak dengar dengan betul ilmu yang diberikan. Bukan itu je, event hartanah daripada property company yang power bukan selalu ada, so kalau ada tu memang taknak lepaskan peluang untuk pergi!
Jangan risau, kalau anda semua teringin nak pergi ke event hartanah yang lengkap dengan aktiviti untuk kanak-kanak, kami ada solusinya!

Karnival UDA Playland akan berlangsung April ni!
Bertempat di Crescent Dew Clubhouse di Bertam, Penang, karnival ini akan berlangsung pada 7 dan 8 April 2018 bermula dari jam 9 pagi hingga 5 petang.

Ha, dengan aktiviti yang disediakan untuk kanak-kanak ni, mesti anak anda tak akan bosan punya! Malah, mereka makin excited untuk ikut anda pergi event ini. Antara aktiviti yang ada ialah:

Hot Air Balloon

Anda boleh bawa anak anda dari pukul 8pagi untuk merasai naik hot air balloon ni! Bukan hari-hari boleh naik kan? Jadi, jangan lepaskan peluang keemasan ini!

Melukis swan gergasi menggunakan tapak tangan

Kreativiti anak-anak akan berkembang dengan join aktiviti yang hand-paint ni! Kanak-kanak boleh cop swan yang ada disitu dengan menggunakan tapak tangan mereka! Syoknya!

Bouncy Castle

Tak kira umur, bouncy castle ni selalu berjaya menarik minat kanak-kanak kan?Boleh lah merasa jadi prince atau princess!

Cat Adoption Section

Yang ini memang menarik, bagi peminat-peminat kucing sekalian. UDA Property  akan memberikan anda peluang untuk anda adopt kucing bila akan pergi ke karnival ni nanti!

Photobooth

Rakam gambar menarik di photobooth yang ada di Karnival UDA Playland ni! Boleh jadi kenangan seisi keluarga.
Selain tu, akan ada juga booth-booth tadika dari kawasan tersebut! Jadi, anda juga boleh lawati booth-booth ini dan survey tadika mana yang paling sesuai untuk anda hantar anak anda. Zumba kanak-kanak pun ada tau nanti!
Apa yang ada untuk orang dewasa?

Pada hari Sabtu, 7 April tu pula akan ada Red Carpet Deals yang akan bermula pada pukul 9 pagi hingga 11 pagi.  Terdapat 7 red hot deals, 2 deals yang berharga dan juga 2 hadiah yang extraordinary! Ha, menarik bukan? So, seeloknya korang join event ekslusif ni!
Tapi, untuk dapatkan deals dan hadiah misteri ni, anda kena register dulu dekat link ni [Klik Sini]! Kalau tak register, tak dapatlah dapat deals, hadiah pun terlepas nanti..
Bicara Hartanah bersama Faizul Ridzuan dan SIFUFBADS!

Anda juga boleh join coffee talk yang akan diadakan pada 7hb nanti! Ada Faizul Ridzuan (Pakar hartanah) dan Sifu Safwan dari Sifufbads (Pakar Facebook Marketing). Jadi, jangan lepaskan peluang untuk mendalami ilmu hartanah dengan mereka ni!

Jadi, jangan lepaskan peluang untuk pergi ke Karnival UDA Playland ni! Lock date siap-siap supaya tak ketinggalan nanti. Jadikan ini peluang untuk anda bergembira seisi keluarga sambil dapat ilmu hartanah!
Untuk maklumat lanjut, layari:
Facebook UDA Property
Daftar online di: UDA PLAYLAND CARNIVAL @NORTH


Parent, Jangan Ikut Trend! Bagi Anak Peluang Untuk Pilih Bidang Yang Diminati

Perhatian kepada ibu bapa di luar sana, pastikan anda memberi peluang untuk anak memilih bidang selepas SPM kerana ia melibatkan kesihatan mental dan perjalanan mereka di masa hadapan.
Jangan sesekali memaksa mereka meneruskan pembelajaran dalam bidang yang tidak diminati kerana ini akan merugikan.

Baca juga: Si Kecil Malu Pakai Barang Murah? Parent, Ajar Anak Jangan Pilih Jenama, Boleh Bawa Masalah Mental!
BIAR ANAK PILIH BIDANG SELEPAS SPM, JANGAN PAKSA

Menerusi perkongsian Public Health Malaysia, ada suatu ketika dulu, ibu bapa berlumba-lumba untuk menghantar anak mengambil jurusan perubatan, pergigian dan farmasi dan juruterbang.

Walaupun anak tidak berminat dan tidak mempunyai keupayaan dari segi akademik untuk mengambil jurusan tersebut, mereka tetap dipaksa semata mata untuk memenuhi impian ibu bapa.
Wang simpanan dikeluarkan, pinjaman dibuat dan anak dihantar ke institusi pengajian tinggi swasta di dalam dan luar negara untuk mengambil bidang tersebut.
Ada yang terkandas semasa dalam pengajian dan ada yang tidak mampu untuk meneruskan kerjaya kerana tekanan yang tinggi. Lambakan graduan dalam bidang tersebut menyebabkan ramai yang tidak mendapat pekerjaan tetap.
Sebenarnya, banyak lagi bidang bidang lain yang boleh diteroka. Dapatkan khidmat kaunselor kerjaya untuk meneroka bidang yang setara dengan minat dan kemampuan akademik anak anak.
Berbual dan berbincang dengan anak sambil mengkaji pasaran kerja semasa. Berhenti memaksa anak mengambil bidang yang tidak diminati semata mata untuk memenuhi impian anda.
Berilah anak peluang untuk memilih apa yang mereka minat.
Semoga bermanfaat!
Baca juga: Wanita Ini Kongsi 8 Doa Untuk Anak Yang Dibaca Setiap Hari, Mujarab!
Sumber: Facebook Public Health Malaysia


BIG HEALTH FAIR 2.0 Kembali Lagi Dengan Barangan Serendah RM1. Murah Sangat Ni!

Orang Malaysia ni kalau dengar jualan murah je semua suka. Nak-nak lagi kalau melibatkan barangan kesihatan macam supplement, skincare dan barangan peribadi. Ada antara kita yang sanggup tunggu promosi semata-mata nak dapatkan harga promosi yang murah tu.

Haa.. Alang-alang tu, apa kata anda serbu BIG HEALTH FAIR 2.0. Ada pelbagai barangan kesihatan dan kecantikan dan harganya pastinya lebih murah. Tapi, bila? Di mana?

BIG HEALTH FAIR 2.0 KEMBALI LAGI DENGAN DISKAUN HINGGA 90%!

Karnival kesihatan terbesar, BIG HEALTH FAIR 2.0 kembali lagi untuk memberikan peluang kepada anda yang terlepas karnival sebelum ini. BIG HEALTH FAIR 2.0 akan berlangsung pada 28 November 2019 hingga 1 Disember 2019. Karnival ini akan diadakan di Summit Subang USJ, dari jam 10 pagi hingga 10 malam.

BIG HEALTH FAIR 2.0 anjuran Big Pharmacy yang berlangsung selama 4 hari ini menawarkan pelbagai pilihan barangan kesihatan dengan diskaun sehingga 90%! Diskaun kaw-kaw! Rugi jika anda lepaskan peluang ni.

Untuk anda yang nak mencari kolagen, makanan tambahan, vitamin, barangan keperluan peribadi dan skincare semuanya ada di karnival BIG HEALTH FAIR 2.0! Anda boleh nikmati diskaun dan juga harga barangan yang sangat murah bagi produk terpilih melalui tawaran flash deals.
Bayangkan dengan diskaun sehingga 90%, banyak barangan yang anda boleh borong! Jangan terkejut kalau barangan tu serendah RM1 tau. Seronoknya!

DAPAT REBAT TUNAI DARIPADA JENAMA BESAR

Apa yang specialnya BIG HEALTH FAIR 2.0 kali ini, anda berpeluang dapatkan rebat tunai daripada jenama-jenama terkenal. Inilah masanya untuk anda membeli dan pada masa yang sama boleh berjimat!

Bagi anda yang mendaftar untuk menjadi ahli, anda akan diberi e-baucar sebanyak RM10 secara PERCUMA! Dah la diskaun hingga 90% dapat lagi baucar percuma dengan setiap penyertaan ahli. Memang rugi kalau tak daftar sekarang!
HEALTH SCREENING, ZUMBA & U-JAM PERCUMA UNTUK ANDA!

Anda juga boleh jalani saringan kesihatan di BIG HEALTH FAIR 2.0 sebab Big Pharmacy akan beri percuma untuk pengunjung yang datang. Time ni la anda boleh check kandungan gula dalam darah, tekanan darah dan macam-macam lagi.

Bukan setakat health screening je, anda yang berkunjung juga berpeluang untuk sertai U-Jam Dance Workout  by Jamstarz secara PERCUMA! Rugi kalau tak join!

SERTAI DERMA RAMBUT & HEALTH TALK

Buat anda yang nak tahu dengan lebih mendalam berkenaan kesihatan, boleh hadiri health talks yang akan disampaikan oleh pakar kesihatan dan doktor. Sekiranya ada soalan mengenai kesihatan anda boleh terus ajukan kepada doktor dan pakar.

Bagi anda yang ingin menderma rambut, inilah peluang terbaik untuk anda menderma. Locks Of Hope Association akan membantu anda di sana. Take note tarikh untuk Hair Donation adalah pada 30 November 2019 bermula jam 7 malam hingga 9 malam.
AKTIVITI YANG LAIN ANDA BOLEH SERTAI.

Yang lagi syoknya, BIG HEALTH FAIR 2.0 juga menganjurkan demonstrasi makanan untuk pengunjung. Haa.. Buat anda yang gemarkan masakan dan makanan, inilah peluang untuk belajar dan mengumpul ilmu masakan yang sihat.

Special untuk kanak-kanak, ada pertandingan mewarna untuk kanak-kanak yang ditaja oleh BEBELOVE & Bye bye Fever. Adik-adik yang menyertai pertandingan ini juga bakal membawa pulang goodies tau. Untuk anda yang sudah berkeluarga, bolehlah daftarkan anak-anak untuk join pertandingan mewarna ni. Best sangat!

Nak tahu cara untuk lakukan CPR dan mengatasi masalah tercekik dengan betul? Jangan risau! Team dari St. John Ambulans Malaysia & Cert Academy akan menunjukkan demonstrasi untuk pengunjung yang bakal berkunjung ke karnival kesihatan BIG HEALTH FAIR 2.0.

Ayuh! Anda nak tunggu apa lagi? Jom sertai BIG HEALTH FAIR 2.0 di Summit USJ! Lock tarikh anda dari 28 November hingga 1 Disember ini. Ajak satu rumah, saudara- mara dan kawan-kawan untuk memeriahkan BIG HEALTH FAIR 2.0 kali ni. Gerenti anda akan dapat harga yang sangat murah. Rugi sangat-sangat kalau tak join! Jumpa anda di sana!
**Tertakluk pada terma & syarat**
BIG HEALTH FAIR 2.0
Tarikh: 28 November – 1 Disember 2019
Masa: 10 pagi -10 malam
Tempat: Concourse Area, Summit USJ


Pakar Kongsi Cara Minum Air Chia Seeds Untuk Perut Rasa Kenyang & Bertahan Lama

Tak lama saja lagi bakal menjelang bulan Ramadhan yang mulia dan sudah pasti kita perlu menahan lapar sepanjang hari sebelum masuknya waktu berbuka. Mesti ada yang pernah terbabas kan? Nak pula yang terlambat bangun dan tak sempat sahur.
Bagi memastikan anda kekal bertenaga dan kurang berasa lapar, mungkin anda boleh cuba minum air rendaman chia seeds yang dikongsikan oleh Dr. Rizal Abu Bakar di laman sosialnya. Jika makan dengan kuantiti sedikit, selepas itu minum air chia seeds pula, ianya dapat membantu rasa kenyang bertahan lama.

Baca juga: Resepi Kuih Siput Rangup, Ringkas & Mudah Nak Buat!
PAKAR KONGSI CARA MINUM AIR CHIA SEEDS UNTUK PERUT RASA KENYANG

Nak tahu tak cara makan sikit tapi kenyang lama? Tak rasa lapar. Tak ada rasa nak berkudap kudap? Nak kan?

Caranya mudah saja. Lepas makan minum air rendaman chia seed. Mudah saja nak buat.
CARA-CARA PENYEDIAAN CHIA SEEDS:

1. Ambil satu sudu chia seeds.
2. Masukkan ke dalam satu mug berisi air.
3. Lebih kurang 160ml gitu.
4. Biarkan 30 min. (Lagi lama lagi bagus)
Lepas makan, minum air rendaman chia seeds ni. Chia seeds ni akan buatkan kita rasa lebih kenyang.
KENAPA TUBUH JADI KEKENYANGAN?
Bila dah rendam, chia seeds akan perangkap air ke dalamnya. Dari biji kecil dia akan membesar sikit. Bila kita ambil air rendaman berisi chia seeds, air akan dilepaskan perlahan lahan. Sikit sikit. Jadi kita sentiasa rasa kenyang dan tak dahaga.
Begitulah. Bolehlah cuba!
Menjengah ke ruangan komen, rata-rata netizen berkongsikan pengalaman mereka meminum rendaman chia seeds. Rata-ratanya, bersetuju dan mengesyorkan untuk cuba minum air rendaman ini.

Ada juga yang berkesempatan mengucapkan terima kasih dan berkongsi ilmu baru ini.

PERBEZAAN ANTARA BIJI CHIA & BIJI SELASIH
Toodia.my menyatakan nutrisi biji chia lebih tinggi daripada biji selasih. Bagi yang keliru mengenai dua jenis biji ini, mari ikuti perkongsian ilmu mengenai perbezaannya.

BIJI CHIA
1. Rupanya berbentuk bujur, agak leper dan berwarna putih, hitam, kelabu dan bercorak
2. Mengambil lebih banyak masa untuk mengembang
3. Tidak mempunyai apa-apa rasa dan boleh dimasukkan dalam mana-mana resipi.
4. Boleh dimakan begitu saja tanpa perlu direndam. Boleh gunakan dalam masakan, atau taburkan saja diatas makanan yang anda mahu seperti yogurt, pudding, salad, malah nasi putih pun boleh.
5. Salutan gelatin pada biji chia lebih jernih dan permukaan kulit masih boleh dilihat.

BIJI SELASIH
1. Rupanya lebih bulat dan bewarna hitam.
2. Mula mengembang sebaik saja terkena air.
3. Mempunyai sedikit rasa.
4. Anda perlu rendamkannya dahulu sehingga kembang sebelum dimakan.
5. Salutan gelatin biji selasih berwarna putih pekat hingga tidak kelihatan permukaan biji selasih.
Semoga ilmu ini bermanfaat kepada semua. Selamat mencuba!
Sumber: Facebook DrRizal Abu Bakar & Toodia.my


Bil Elektrik Naik Mencanak? Fahami Bil Sebenar Anda & Ketahui Pelan Bayaran Mudah TNB!

Dah kenapa bil aku mahal sangat bulan ni, macam mana aku nak bayar? Lari bajet!
Amboi kecoh betul akhir-akhir ni di media sosial tentang bil elektrik Tenaga Nasional Berhad (TNB). Ramai yang merungut katanya bil elektrik naik mencanak sampai tak masuk akal. Biar betul?
Ramai yang mula membuat kesimpulan sendiri dan kongsikan pendapat mereka sehingga orang yang membacanya percaya, tanpa mengetahui kesahihan maklumat terbabit. Kali ni TNB jawab sendiri kenapa bacaan bil mengalami peningkatan.

FAHAMI APA TU BIL ANGGARAN & KENAPA BIL MENINGKAT

Seperti yang anda semua sedia maklum, sepanjang Tempoh Kawalan Pergerakan (PKP) dilaksanakan, operasi bacaan meter dan penyerahan bil telah dihentikan dan digantikan dengan bil anggaran sementara bagi memastikan keselamatan pelanggan dan warga kerja TNB.

Prinsip penyelarasan bil anggaran ni mudah saja, unit penggunaan sebenar akan dibahagikan secara sama rata mengikut bilangan hari yang telah dianggarkan sebelum ni dan dijumlahkan semula secara bulanan.

Kemudian jumlah penggunaan bulanan akan didarabkan dengan tarif yang ditetapkan. Ni kami tunjukkan cara mudah pengiraan berdasarkan bil sebenar.

Bacaan meter menunjukkan penggunaan sebanyak 1240.00 kWh, kemudian bahagikan dengan tempoh bil untuk 3 bulan dari tarikh penggunaan sebenar 25 Februari 2020 sehingga 27 Mei 2020 (93 hari). Ini menjadikan penggunaan bulanan sebanyak 400kWh.
Untuk pengetahuan anda, kaedah pengiraan bil prorata dibuat dengan faktor = 3.10000 (93 hari) dengan setiap blok tarif yang memberi kesan yang sama dengan prinsip penyelarasan bil anggaran. Jadi bil yang perlu dibayar adalah seperti berikut:
Jumlah bil sebenar untuk 3 bulan ini kemudiaanya akan ditolak dengan Diskaun Ransangan Ekonomi dan Jumlah Anggaran Bil Terdahulu sepanjang tempoh PKP.
(Contoh= RM398.66-RM36.65- RM171.17= RM190.84)
SEBAB LAIN YANG MENYEBABKAN PENINGKATAN DALAM BIL BULANAN

Antara punca yang menjadi salah faham tentang kenaikan bil elektrik mungkin disebabkan oleh jumlah bil yang dikeluarkan adalah untuk penggunaan elektrik 2-3 bulan.
Selain tu, ramai yang bekerja dari rumah sepanjang PKP dilaksanakan menyebabkan peralatan elektrik sentiasa terpasang, jadi tidak mustahil berlaku peningkatan dalam bil elektrik bulanan.
Tapi jangan risau, TNB memahami masalah yang mungkin anda hadapi untuk menjelaskan bil elektrik ni. Oleh itu, TNB memperkenalkan Pelan Bayaran Mudah!
PELAN BAYARAN MUDAH TNB. BOLEH BAYAR SECARA ANSURAN TAU!
Prihatin dengan impak COVID-19 terhadap ekonomi negara dan pelanggan, TNB komited untuk meringankan beban mereka yang terkesan dengan peningkatan bil sebenar semasa tempoh PKP melalui Pelan Bayaran Mudah.
APA ITU PELAN BAYARAN MUDAH?

Bantuan automatik kepada semua 7.5 juta pelanggan kediaman.
Pelanggan boleh memilih untuk membayar penuh atau mengikut jumlah yang diberikan secara ansuran sehingga 31 Disember 2020.
Pengecualian surcaj lewat bayar bermula 18 Mac 2020 sehingga 30 September 2020.*
Pemotongan bekalan ditangguhkan sehingga 31 Julai 2020.*

 *Bagi pelanggan yang mengalami kesukaran membuat pembayaran mengikut Pelan Bayaran Mudah
Untuk mengetahui jumlah ansuran yang perlu dibayar, anda boleh melihat pada petak berwarna kuning dibahagian atas bil. Pembayaran secara ansuran mengikut Pelan Bayaran Mudah boleh dilakukan sehingga 31 Disember 2020. Bagi anda yang tidak memilih untuk melakukan Pelan Bayaran Mudah, anda perlu membuat bayaran mengikut bil yang dikeluarkan.

TERIMA KASIH RAKYAT MALAYSIA KERANA PATUH DUDUK DI RUMAH!
Kepatuhan rakyat Malaysia mematuhi PKP menunjukkan kesan positif apabila jumlah jangkitan dalam negara menunjukkan penurunan yang konsisten.Banyak kawasan yang mendapat status hijau dan sektor ekonomi kembali beroperasi.

Bermula 15 Mei 2020, meter reader TNB telah memulakan operasi bacaan meter untuk beberapa negeri di zon hijau dan kuning setelah 2 bulan terhenti sepanjang PKP dilaksanakan.
Untuk maklumat lanjut mengenai penyelarasan bil anggaran anda boleh tekan saja di SINI. Sebarang kemusykilan dan pertanyaan mengenai bil elektrik, anda boleh hubungi TNB Careline di talian 1-300-88-5454 atau emailkan saja ke [email protected].


Bil Elektrik Tak Sampai? Ini 3 Langkah Mudah Semak Bil Secara Online

Sepanjang tempoh Perintah Kawalan Pergerakan ini, pelbagai perkara perlu dihadkan. Ada sesetengah syarikat juga mengehadkan operasi mereka, ini termasuklah Syarikat Tenaga Nasional Berhad (TNB). TNB telah mengeluarkan kenyataan bahawa mereka tidak lagi akan menjalankan operasi pembacaan meter dan mereka juga tidak lagi akan mengeluarkan bil bercetak buat pelanggan mereka bermula 20 Mac 2020 sehingga notis selanjutnya. Selari dengan notis ini, TNB tidak memberi penggunaan percuma kepada anda, tetapi anda perlu memeriksa secara atas talian bil eletrik anda.
Semak Bil Secara Atas Talian

Perkara pertama yang anda perlu lakukan adalah anda pergi ke laman web TNB iaitu www.mytnb.com.my
Anda boleh scroll ke bawah dan tekan butang Express Payment untuk semak baki bil eletrik anda. Anda tidak perlu untuk login ke laman web tersebut.

Setelah tekan butang tersebut, ianya akan pergi ke muka seterusnya. Disini anda hanya perlu memasukkan nombor akaun bil anda. Setelah memasukkan nombor akaun anda hanya perlu menekan butang carian di bawah.

Akhir sekali ia akan menunjukkan secara teperinci berkaitan bil eletrik anda. Anda tidak perlu risau lagi kerana disitu juga anda boleh terus melakukan bayaran bulanan bil anda.

Ini adalah peringatan buat semua ketika PKP ini berlangsung. Jangan ambil mudah jika bil anda tidak sampai rumah. Bayar bil eletrik anda sebelum TNB memotong bil eletrik anda. Selamat mencuba!
Sumber : Amira Aznan


Rupanya Ini 9 Tanda Si Kecil Dah Sedia Untuk ‘Potty Training’

*Artikel dikemaskini 4 Oktober 2019
“Minggu lepas ingat nak ajar Iman ‘potty training’, tapi bila fikirkan balik rasa macam awal sangat. Bila umur yang sesuai untuk ajar anak ke tandas ya? Kalau awal sangat takut anak tak faham dan tension. Lewat sangat pula takut nanti liat dan susah nak diajar.”

Memang cemburu kalau tengok anak-anak kawan yang dah bijak pergi ke tandas sendiri. Ada tu yang dah tak pakai ‘diaper’ walaupun belum cukup 2 tahun!
Bila patut ajar anak ke tandas?
Sebenarnya tiada umur yang spesifik dikhususkan untuk anda mula ajar anak ke tandas sendiri.

Walaupun ramai yang memulakan latihan ini pada usia sekitar 2-3 tahun, anda sebenarnya boleh melihat kesediaan anak itu sendiri dan mula mengajar jika mereka nampak bersedia.

Sebab itulah ada ibu yang berjaya membuat anak mereka ‘diaper free’ pada usia yang sangat kecil.
Tapi, apakah tanda yang menunjukkan anak dah bersedia untuk ke tandas?
9 Tanda Si Kecil Dah Sedia Untuk ‘Potty Training’
Ini 9 tanda yang menunjukkan anak anda dah bersedia untuk dilatih ke tandas.
1. Kurang lampin basah yang perlu ditukar
Sebelum masuk usia 20 bulan, anak kecil akan buang air besar dan kecil dengan banyak. Maka, mungkin tidak sesuai untuk mengarahkan mereka menahan kencing pada usia tersebut.
Tapi, jika anda perhatikan lampinnya boleh kering dalam masa 1-2 jam, ini adalah tanda anak anda boleh di ajar ke tandas sendiri.

2. Dapat mengenalpasti apa yang berlaku semasa ‘membuang’
Ada anak yang mula mengasingkan diri atau pergi ke suatu ceruk untuk ‘membuang’.
Ada pula yang menunjukkan isyarat lain seperti mencangkung, menundukkan badan, atau memberitahu anda sambil meneran dengan kuat.
Isyarat ini menandakan mereka memahami bahawa perbuatan membuang air kecil atau besar memerlukan mereka tubuh mereka untuk fokus dan meninggalkan apa saja yang sedang mereka lakukan ketika itu.

3. Tidak selesa dengan lampin kotor
Salah satu peluang keemasan yang anda tak patut hiraukan adalah apabila mereka sendiri yang merasa ‘geli’ dengan lampin kotor.
Ada anak yang suka membuka lampin mereka sendiri kerana tidak selesa.
Dengan isyarat ini, anda sepatutnya sudah boleh mula ajar anak ke tandas sendiri.

4. Pandai menanggalkan pakaian
Salah satu kemahiran yang biasanya datang sekali dengan ‘potty training’ adalah keupayaan menanggalkan atau memakai pakaian.
Jadi, apabila anda mula ajar anak ke tandas, pakaikanlah mereka pakaian seluar atau skirt yang mudah ditanggalkan.
Foto kredit: freepik.com
5. Faham maksud perkataan ‘berak’ dan ‘kencing’
Tak kiralah apa saja perkataan yang anda gunakan seperti ‘wiwi’ atau ‘popo’, yang penting mereka memahaminya, merespon, dan dapat berkomunikasi dengannya.
http://www.divalikes.com/
6. Bangun tidur tanpa membasahkan lampin
Sama ada sedang tidur siang atau malam, lampin yang kering bermakna si kecil sudah dapat mengawal pundi kencingnya dengan baik.
Cepat-cepatlah bawa mereka ke tandas sebaik saja bangun tidur untuk melatih ‘potty traning’.
Foto Kredit: aimsindia.com
7. Boleh respon terhadap beberapa arahan
“Tolong angkat mainan dan letakkan dalam kotak. Lepas itu, tolong tutup kotaknya.” Ini contoh arahan berangkai yang mudah.
Jika mereka sudah dapat melakukan 2-3 arahan dalam satu masa, ini salah satu isyarat bahawa mereka bersedia.

8. Mahu berdikari
Walaupun ada masanya mereka mahu bermanja, tapi ada masanya mereka mahu cuba melakukan sesuatu dengan sendiri.
Mereka tidak mahu kita menyikatkan rambut, memakaikan kasut, atau menyuapkan makanan.
Foto Kredit: essentialbaby.com
9. Anda boleh mengagak waktu mereka buang air
Walaupun mereka masih memakai lampin, anda sebagai ibunya kadangkala dapat mengagak waktu mereka ‘meneran’ atau membuang air kecil.
Contohnya, selepas makan atau minum, sebelum tidur, atau 1-2 jam sekali.
Foto Kredit: shutterstock.com

Ibu bapa juga perlu buat persediaan!
Apapun, anda perlu faham bahawa proses ajar anak ke tandas bukanlah sesuatu yang mudah.
Ia memerlukan anda untuk konsisten dan sangat sabar. Setiap anak juga mempunyai keletah yang berbeza dan mungkin akan mengambil masa yang lebih lama berbanding anak lain.
Jadi, lengkapkanlah persediaan mental dan fizikal anda secukupnya!


“Bila Belajar Bodoh” – Doktor Kongsi Bahaya ‘Overdose’ Gula Putih Ganggu Pembelajaran Anak

Kanak-kanak pada hari ini sering dimanjakan dengan manisan sebagai cara mengembirakan mereka. Aiskrim, makanan segera, minuman manis, biskut dan coklat menjadi santapan harian. Kita harus berwaspada dengan kadar pengambilan gula mereka kerana gula boleh menjadikan ketagihan terhadap manisan lebih parah dan ini akan menganggu tumbesaran dan juga pembelajaran kanak-kanak.
GULA PUTIH MENGANGGU PEMBELAJARAN ANAK – DR RIZAL ABU BAKAR

Kesian pun ada. Sedih pun ada bila dengar bualan mak dengan anak ni. Saya bukan nak pasang telinga. Tapi bila si mak jerit jadi terpandang secara otomatik. Bila tengok si mak siap tunjal tunjal kepala si anak.

“Bila makan semua nak sedap sedap. Bila belajar bodoh. Sifir pun tak boleh ingat. Kau ni dah Tahun 3” kata si mak. Suara bak guruh di langit. Jari telunjuk si mak dah melekat kat kepala anak dia tu. Sekali tengok macam ada spring. Tolak kepala, kepala tu bounce back. Kena tolak lagi. Bila tengok kat tangan kiri ada bubble tea. Ada satu kotak donut. Tangan kanan ada donut sprinkle dengan macam macam benda.
Kesian tu kesian. Tapi boleh tengok saja. Saya cuma terkesan sikit dengan kata si mak kat anak dia. Bila dia sebut bodoh tu. Bukan si anak pilih nak jadi bodoh. Tapi otak dia dah di’racuni’. Ramai ibu bapa tak sedar yang mereka sabotaj otak anak anak mereka. Terutama bila beri makan benda yang ada gula putih. Inilah yang dimaksudkan dengan sabotaj otak.

Kenapa pula? Kajian dari Universitiy of California Los Angeles atau UCLA Mei 2017 mengesahkan gula putih ganggu proses belajar, ia menggugat memori dan toksik kepada otak. Tiga tempat otak diserang. Hippocampus tempat memori dirobek. Prefrontal cortex, pusat berfikir diganyang. Temporal lobe, pusat belajar dihiris hiris.
Bila seseorang mengambil terlalu banyak gula dan cuba lakukan tugasan mencabar seperti menyelesaikan masalah matematik, hipotalamus otak akan menyebabkan badan menghasilkan kortisol (hormon tekanan) yang tinggi dan menghalang ingatan. Jadi apabila tubuh badan kanak-kanak menghasilkan kortisol, mereka sukar menumpukan perhatian dan berasa susah untuk duduk diam.
Apabila perhatian mereka berada di tempat lain, mereka sukar menyimpan maklumat yang diajar. Tuisyen pula tidak membantu, mentoring akan gagal. Coaching tidak akan membawa ke mana. Hantarlah ke program motivasi apapun, anak tu akan kekal sama prestasi si anak mendatar. Sebab? Dia jadi sukar nak ingat dan menghafal. Lambat nak berfikir, tak laju macam orang lain.
APA YANG PATUT DILAKUKAN?

Mengehadkan pengambilan gula anak-anak akan membantu meningkatkan potensi mereka dalam akademik. Persatuan Jantung Amerika mengesyorkan agar kanak-kanak tidak mengambil lebih daripada empat sudu teh gula sehari. Waspada dengan gula tersembunyi yang tidak dijangkakan seperti sos, buah kering, dan yogurt berperisa.
Jadi untuk ibu bapa berhati-hati sikit pada benda manis. Semak dulu bahan jika ada gula putih atau tidak. Kalau ditulis sugar, biasanya gula putihlah tu. Jom bantu anak-anak, elakkan dari jadi tukang sabotaj otak anak sendiri. Biar mereka sihat dan hebat.
Sumber : Dr. Zubaidi Hj Ahmad


Bila Berkahwin, Banyak Perkara Yang Kena Kongsi. Kena Bincang Awal-Awal Ok!

Musim-musim raya ni memang pilihan ramai pasangan untuk mendirikan rumah tangga. Maklumlah, musim cuti sekolah dan sanak-saudara pun memang berkumpul untuk balik kampung. Suasana pun mestilah lebih meriah.
Haa..bagi yang tengah merancang nak berkahwin tu, memang kena siap sedia mental dan fizikal. Yelah, nak berkongsi hidup kan. Banyak tau perkara penting yang anda kena bincang dulu dengan pasangan. Jom kami kongsikan antara perkara yang anda kena ambil tahu sebelum berkahwin!

TINGGAL MANA SELEPAS BERKAHWIN

Nampak macam remeh. Tapi, penting untuk ada kesefahaman antara suami isteri. Contohnya, dekat mana nak menetap selepas berkahwin, nak beli rumah sendiri, rumah sewa atau menumpang duduk rumah mertua? Bila nak rancang keluarga? Anak pula nak berapa orang?

Haa..bila dah ada plan, senanglah nak rancang kewangan. Takdelah nanti serabut sangat bila isteri mengandung, sekurang-kurangnya anda dah ada simpanan.

BERAPA BANYAK KOMITMEN?
Bukanlah nak jadi materialistik tapi, banyak pasangan yang ambil remeh perkara ni. Kena ambil tahu berapa gaji dan komitmen bulanan pasangan. Ini supaya bila ada masalah, takdelah kelam-kabut nak fikirkan jalan penyelesaian!
Seelok-eloknya, anda duduk berbincang dengan pasangan dan declare berapa banyak komitmen bulanan, hutang dan pinjaman yang anda ada. Nanti senang  nak buat pembahagian komitmen bulanan dan bila salah seorang ada masalah, bolehlah berbincang sama-sama untuk selesaikan masalah.
SIAPA YANG AKAN TERIMA PAMPASAN BILA ANDA TIADA?

Ramai yang mengelak bila nak membincangkan isu ini sebab ianya soal yang agak sensitif. Tapi, kenalah sediakan payung sebelum hujan. Yelah, kita tak tahu apa yang mungkin terjadi pada masa depan.
Sebagai suami, anda kena rancang awal-awal kewangan dan penama untuk mewarisi EPF, SOCSO, insurans, simpanan dan harta benda anda. Barulah nasib anak isteri anda terbela jika anda tiada nanti.
PASSWORD HANDPHONE PUN KENA KONGSI TAU!

Bila dah jadi suami isteri, dah tak boleh nak berahsia tau. Rahsiamu, rahsiaku jua. Yelah, berkahwin ni bukan je berkongsi hidup, tapi berkongsi segala-galanya juga. Harta benda, duit, masalah dan juga password-password penting macam password handphone, media sosial dan nombor pin bank pun kena kongsi tau!
“Eh, tapi tu kan privacy?”
Memanglah semua tu hak peribadi. Tapi sekiranya terjadi kecemasan, sekurang-kurangnya dah ada back up. Contohnya, kalau ada kecemasan atau kematian, bolehlah bantu untuk deactivate akaun sosial media si mati nanti.
DAH SEDIA NAK KONGSI AKAUN PELABURAN/KOMITMEN BERSAMA?
Di awal perkahwinan, seelok-eloknya anda bina tabung pelaburan atas nama anda suami isteri untuk kemudahan bersama. Yelah, lepas berkahwin, kebanyakan pasangan memilih untuk duduk sendiri.
Mana yang masih tak mampu nak beli rumah akan pilih untuk menyewa dan menyimpan duit terlebih dahulu. Nak menyewa pun, deposit rumah bukan murah. Jadi, bila dah ada simpanan bersama ni, ringanlah sikit beban anda nanti.
Andai kata isteri anda mengandung, anda pun dah takdelah sesak sangat nak cari duit sebab dah ada akaun simpanan pelaburan ni. Kan senang bila dah bersedia dari awal!
PATUT KE KONGSI BAYAR UTILITI & BIL? MACAM MANA NAK BAHAGI DUA?

Masa masih bujang dan menyewa, pening jugaklah kepala nak bayar sewa rumah dan utiliti. Tapi, lepas kahwin, anda dah boleh kongsi semua perbelanjaan, termasuklah sewa rumah, bil dan utiliti.
Seelok-eloknya bincang awal-awal dan tetapkan jumlah yang anda berdua perlu bayar serta jika perlu, bahagi dua perbelanjaan anda. Takdelah terbeban sangat kan.
Haa..satu lagi cara yang boleh bantu anda untuk berjimat adalah dengan berkongsi pelan telefon, sekaligus dapat mengurangkan beban bil bulanan anda dan pasangan!
BILA BERKONGSI, BANYAK PERKARA JADI MUDAH & JIMAT!
Kredit: iDROPNEWS
Kalau anda nak tahu, Maxis telah memperkenalkan data pelan baharu iaitu MaxisONE Share yang membolehkan anda berkongsi data dengan mereka yang tersayang! Haa..buat apa nak bayar asing kalau anda boleh berkongsi talian telefon dengan harga yang lebih rendah dan jimat kan?
Bukan itu saja, anda juga berpeluang memilih untuk mendapatkan mana-mana smartphone di bawah program Maxis Zerolution bagi setiap Share Line pada kadar bulanan paling rendah berbanding telco lain! Jom tengok dulu jadual kat bawah ni:
*Harga yang dinyatakan tertakluk kepada terma & syarat
Berbaloi-baloi dan lebih jimat dari pelan dari telco lain kan? Dah lah boleh kongsi sehingga 5 orang menggunakan 5 smartphone yang berbeza. Yang lagi best, tiada bayaran pendahuluan dan kad kredit yang diperlukan untuk semua Share Line ini. Nak tahu antara smartphone yang boleh anda dapatkan? Klik sini.
JIMAT BANYAK DENGAN MaxisONE Share!

“Macam mana kalau saya belum kahwin dan berkeluarga. Boleh ke guna MaxisONE Share ni?”
Eh..boleh je, takde masalah. Kini, dengan pelan MaxisONE Share serendah RM48 sebulan, anda boleh nikmati 20GB internet di mana, 10GB DataPool akan dikongsi dengan semua ahli di dalam Share Line dan 10GB lagi adalah data peribadi anda. Berbaloi-baloi kan?
MAXISONE SHARE, PELAN BERMANFAAT UNTUK ANDA DAN PASANGAN SERTA SEISI KELUARGA!
Berkongsi pelan telefon ni menandakan anda dan pasangan mempunyai komitmen bersama. Daripada ambil dua pelan yang berasingan dan bayar harga yang lebih tinggi, lebih baik pilih pelan yang menjimatkan. Betul tak?
Dengan pelan MaxisONE Share, bukan saja anda dapat berjimat, tapi lebih menguntungkan apabila anda dan pasangan berpeluang untuk memiliki telefon pintar dan dapat nikmati pelbagai manfaat! Antaranya, internet berkelajuan tinggi dengan rangkaian 4G nombor 1 dan 20GB data yang sangat pantas untuk streaming, setiap bulan.
Eh..ada lagi, dengan Share Line juga anda dah tak payah risau dikenakan caj yang tinggi apabila nak hubungi yang tersayang atau rakan-rakan sebab pelan ini menawarkan panggilan dan SMS tanpa had ke semua rangkaian tempatan.  Yeay!
Selain itu, manfaat ini juga boleh dinikmati oleh pengguna MaxisONE Prime tau! Jadi, tak perlu terkejut lagi kalau ada bil melambung bila anak-anak bergayut dalam telefon dengan kawan-kawan mereka!

Untuk anda yang suka bercuti, lepas ni dah tak perlu bayar banyak untuk caj data perantauan sebab dengan MaxisONE Share, anda dah boleh berjimat lebih banyak! Hanya perlu aktifkan data perantauan serendah RM38 sehari bagi talian utama, seterusnya, talian yang lain di bawah Share Line, akan dapat menikmati Family roam di 13 destinasi secara PERCUMA!

Lebih menarik, setiap Share Line layak untuk menikmati Maxis Deals di mana, anda boleh dapatkan pelbagai tawaran Beli 1 Percuma 1 dan diskaun untuk makan, membeli-belah, hotel dan banyak lagi!
Memang jimat berganda-ganda betul apabila berkongsi kan? Haa..untuk anda yang nak sign up pelan MaxisONE Share ni, anda boleh klik sini.
Apa tunggu lagi, jomlah berkongsi data sambil berjimat dengan MaxisONE Share! Untuk maklumat lanjut, anda boleh layari www.maxis.com.my


Bila Demam, Batuk, Selesema & Sakit Tekak Doktor Pesan ‘Check’ Telinga, Ini Sebabnya…

Perasankah anda, apabila mengalami sakit demam kadang sampai susah nak kebah dan pulih? Rupanya, boleh jadi disebabkan tahi telinga jadi semakin tebal dan jangkitan makin teruk.
Melalui perkongsian kesihatan dari Doktor Erna Nadia, sekiranya mempunyai simptom sakit seperti demam, batuk, selsema, dan sakit tekak, sebaiknya periksa juga keadaan telinga. Apabila banyak kahak atau selsema, kadang kahak atau phlegm itu tersumbat juga di dalam telinga disebabkan telinga, tekak dan hidung berkongsi saluran yang sama.

Baca juga: Sindrom Kematian Bayi Mengejut (SIDS), Doktor Kongsi 10 Nasihat Mencegahnya
JANGAN KOREK TELINGA, BAHAYA!
Gambar hiasan: Google.

Sedikit tips hari ini.

Kalau anak anda atau anda sendiri ada simptom batuk, selsema, sakit tekak, demam, boleh juga periksa telinga dia atau kita.
Bila banyak kahak atau selsema, kadang kahak atau phlegm itu tersumbat juga di dalam telinga sebab telinga, tekak, hidung berkongsi saluran yang sama.
Kadang cecair itu jadi pekat sedikit sebab ada jangkitan kuman. Disebabkan itu, setengah kanak-kanak demam tak kebah, boleh jadi tahi telinga jadi semakin tebal dan jangkitan makin teruk.
Tak perlu pun korek telinga sebab ianya bahaya dan boleh buatkan sumbatan makin ke dalam dan memecahkan atau koyak gegendang telinga.
2 CARA BERSIHKAN TAHI TELINGA
Ada dua cara boleh cuba:
1. CUCI LUBANG TELINGA DENGAN HUJUNG KAIN/TISU SELEPAS MANDI
Gambar hiasan: Google.
Cuci bahagian lubang telinga dengan hujung kain atau tisu selepas mandi. Hal ini kerana, selepas mandi tahi telinga akan jadi lembut dan Allah memang dah cipta fungsi special untuk telinga ni.
Tahi telinga kita boleh keluar sendiri. Hebatkan ciptaan Allah? Jadi, jaga dan guna sebaiknya.
2. GUNA UBAT TITIK
Gambar hiasan: Google.
 Kalau rasa kurang dengar atau tahi telinga tak keluar, boleh beli ubat titik telinga di farmasi yang bertauliah untuk cairkan tahi telinga tu ya. Elakkan beli ubat secara online sebab tak tahu kesahihan dan expiry date ubat tersebut.
Bagi yang dah terbiasa korek telinga, kalau rasa nak buang habit tu, boleh cuba main atau garu-garu sikit di cuping telinga kalau rasa asyik nak mengorek saja.
Dr. Erna Nadia.
Kadang tu orang tak sedar dia kurang dengar sikit bukan sebab dia ada masalah pendengaran, rupanya tahi telinganya tebal sampai volume suara dia pun meninggi. Sayangi telinga anda.
Sumber: Facebook Erna Nadia


“Bila Doktor Lelaki Sambut Kelahiran Timbul Isu Aurat, Tapi Nurse Perempuan Cuci Berak Ayah Boleh Pula?”

Apabila ibu bapa dirawat di hospital, tanggungjawab anak masib wujud bukan dilepaskan terus kepada doktor dan jururawat. Alangkah mulianya anak yang tolong cuci najis dan mandikan ibu bapa sendiri. Tak terbalas jasa besar yang diberikan ibu bapa, menatang anak bagai minyak yang penuh sepanjang membesar.
Menerusi perkongsian Dr. Ahmad Hakimi Abdullah, aurat doktor yang menyambut kelahiran selalu menjadi persoalan. Tetapi, bila bab cuci najis ibu bapa mengapa tidak juga bertingkah aurat jururawat? Ikuti pengalaman beliau di bawah.

Baca juga: Cara Mudah Trace Semula Password, Tak Perlu Tekan ‘Forgot Password’!
“BILA DOKTOR LELAKI SAMBUT KELAHIRAN TIMBUL ISU AURAT, TAPI NURSE PEREMPUAN CUCI BERAK AYAH BOLEH PULA?”
Gambar hiasan.

Seketika di zon kuning, Jabatan Kecemasan…

“Doktor! Ayah saya berak ni. Boleh suruh nurse bersihkan tak?” Ujar seorang anak lelaki kepada seorang bapa berumur 71 tahun yang terlantar sakit akibat stroke.
Dia bersama-sama seorang lagi adik perempuan dan ibunya membawa bapanya kerana jangkitan paru-paru.
“Oh ayah berak ya? Nanti encik boleh dapatkan air dan alat-alat lain untuk basuh berak ayah encik. Saya bagi tau nurse.” Balas aku sambil buat pemeriksaan keatas ayah mereka.
“Napa kami yang basuh. Nurse kan ada. Nurse lah yang basuh dan cucikan, doktor. Tu kan kerja mereka.” Sambung anak-anak kepada pesakit.
Aku cuba jelaskan dengan berkata,”Encik, itu bukan tugas nurse atau MA. Itu tugas dan tanggungjawab anak-anak atau waris.”
“Saya akan buat report pada pihak atasan sebab nurse tak menjalankan tugas.” Balas si anak. Dalam keadaan aku ingin menerangkan, suasana menjadi sedikit tegang.
Perbualan aku dengan si anak didengari oleh seorang kakak nurse. Maka kakak nurse tanpa berlengah, tolong juga bersihkan walaupun bukan tugas hakiki atau skop kerja seorang nurse. Kakak nurse takmau panjangkan suasana tegang.
Anak-anak dah tak kelihatan, lari.
****

Dalam status aku yang lepas berbunyi;
‘Doktor lelaki sambut isteri bersalin. Kau bising pasal aurat. Ayah sakit suruh misi basuh berak ayah kau. Kau tak ulas isu aurat?’ (Seperti screenshot diatas).
Kiasan aku ni mendapat banyak respon. Ada yang menyambut baik dan tak kurang juga yang meroyan dan ada yang dah generalised tonic clonic sawan khinzir. Huru hara jadinya.
Isu dari cerita di atas yang seringkali terjadi di Jabatan Kecemasan dan dalam wad di hospital dapat dikupas seperti berikut: ok aku ulas untuk kalian.
ULASAN DR. BERKENAAN TUGAS BASUH NAJIS IBU BAPA DI HOSPITAL
1. Mencuci dan membasuh najis pesakit bukan tugas nurse atau mana-mana staff kesihatan. Ia adalah tugas dan tanggungjawab ahli keluarga. Demi menjaga aurat dan maruah si ayah.
2. Aurat lelaki (si ayah) adalah anggota tubuh antara pusat dan lutut, berdasarkan sabda Nabi Salallahu ‘Alaihi Wassalam; “Apa-apa yang berada diantara pusat dan lutut adalah aurat” (Riwayat Ahmad, Abu Daud dan Daraquthni, hadith hasan).
3. Situasi ini (cuci/basuh berak) bukan dalam keadaan darurat kerana ia bukan dalam perawatan. Tak serupa dengan keadaan darurah semasa kelahiran.
BAGAIMANA PULA AURAT DR. LELAKI SAMBUT KELAHIRAN?
Gambar hiasan.
Dalam kiasan status aku tersebut namun ada yang masih ingin timbulkan isu aurat doktor lelaki menyambut kelahiran.
Doktor lelaki atau perempuan pun auratnya tetap sama. Kemaluan seorang wanita adalah aurat major maka aurat juga kepada semua termasuk doktor perempuan.
Para ulama bersependapat bahawa doktor lelaki di bolehkan untuk tujuan merawat mahupun menyambut kelahiran bagi wanita yang bukan mahram dalam keadaan darurat (terdesak). Hukumnya harus. Jika hanya doktor lelaki itu saja yang ada dan tiada doktor wanita yang mampu dalam kepakaran tersebut ketika itu.
GARIS PANDUAN ULAMA MEMBOLEHKAN DOKTOR & PESAKIT BERLAINAN JANTINA
Namun para ulama meletakkan beberapa garis panduan bagi membolehkan doktor lelaki untuk merawat pesakit wanita yang bukan mahram.
ANTARANYA:
1. Pesakit wanita mestilah ditemani oleh mahramnya, suami, sahabatnya atau jururawat yang bertugas.
2. Disyaratkan tiada doktor wanita yang setaraf kepakaran, kemampuan atau ilmu doktor lelaki yang merawat.
3. Mengutamakan doktor muslim daripada doktor bukan muslim. Jika tiada juga maka tak mengapa.
4. Merawat pesakit wanita hanya pada tempat yang sakit atau kawasan aurat yang perlu dan mengikut kadarnya sahaja. Tidak lebih dari itu.
Katanya pula sebab maruah seorang suami perlu menjaga si isteri dari dilihat lelaki lain. Bagaimana pula maruah ibu bapa kalian? Tak mau jaga?
Jangan double standard.
Selagi hayat ibu bapa masih bernyawa, sebagai anak janganlah pernah berhenti menjaga mereka. Curahkan kasih-sayang sepenuhnya walaupun mereka dalam keadaan tenat.
Belailah mereka selembut-lembutnya seperti mana mereka berhati-hati menjaga kita. Supaya tiada penyesalan sebagai anak di kemudian hari, andai jasad mereka terpisah daripada badan.
Sumber: Facebook Ahmad Zakimi Abdullah


Bila Imam Ini Baca Surah Al-Fatihah, Ia Sangat Merdu Sampai Boleh Menitis Air Mata!

Imam ini bernama Muhammad Taha Al-Junayd. Bacaannya sungguh merdu, bisa menyentuh hati kita yang menjadi makmum.


“Bila Isteri Sendiri Mengandung, Baru Saya Sedar Besar Sekali Pengorbanan Seorang Isteri…”

Ketika berada dalam tempoh kehamilan, selain mendapat penjagaan dari segi pemakanan dan kesihatan si isteri juga perlukan sokongan mental dan fizikal dari seorang suami. Hal ini kerana, sokongan emosi dari suami sebenarnya dapat membantu proses bersalin kelak menjadi lebih lancar. Seperti apa yang dikongsikan oleh si suami ini, beliau meluahkan rasa prihatin dan berterima kasih atas segala pengorbanan yang telah dilakukan si isteri ketika hamil. Pastinya si isteri akan rasa sangat dihargai dan disayangi.
ISTERI SEBENARNYA YANG MELALUI FASA SENGSARA
Dulu bila tahu berita nak dapat baby baru, saya happy teruk. Terbayang-bayang timang dia, cium pipi pau dia, siap pakej bau syurga yang…fuhh, Tuhan saja yang tahu perasaannya.

Tapi saya lupa untuk dapat semua tu, isteri terpaksa lalui satu fasa SENGSARA terlebih dahulu. Saya sedar semuanya bila ada satu malam, Surihati saya panggil.
Image via www.faisalrahim.com

“Pa, cuba tengok perut mama ni? Ada merekah tak?”

Saya mendekati. Duduk di sebelah dia. Saya tundukkan dan rapatkan muka ke perutnya. Dari tepi rusuk sampai ke tengah, jelas terlihat garis-garis rekahan. Kiri kanan sama.
Saya letakkan tapak tangan dan gerakkan perlahan-lahan mengikut garis itu. Kali ini saya dapat rasa betapa panjang, dalam dan berbekasnya parut tersebut. Ya, parut tulah yang menjadi saksi dari perut ni lah datangnya zuriat saya. Sungguh, bila isteri sendiri mengandung, baru saya sedar besar sekali pengorbanan seorang isteri.
BILA ISTERI MENGANDUNG, BARULAH TAHU PENGORBANAN MEREKA…
Mula-mula rasa mual tekak. Pastu pening muntah sampai lembik. Tambah parah hidung mula jadi sensitif pada bau tertentu. Banyak bau jadi busuk. Ada kes yang tak boleh hidu bau badan suami. Sebab bau macam longkang. Bayangkan dengan perut makin memboyot, tidur malam memang kacau. Pusing kiri, pusing kana. Tak selesa. Mula la tak cukup tidur, siang hari cepat penat. Ini yang buat ibu mengandung stress.

Sakit pinggang, lenguh kaki, betis tarik mengkarung tak payah cerita. Saya ingat lagi, beberapa kali jugak la dalam mengandung baby ketiga ni, tengah sedap membuta tiba-tiba dengar orang mengaduh,
“Papa! Papa! Tolong kaki cramp. Aduh..”
Berdesup macam lipas kudung aku bangkit pegang kaki dia. Sapu minyak, urut-urut. Regangkan otot dia. Dah macam main bola dah gayanya. Senang cerita, jadi serba tak kena. Duduk sakit. Berdiri sakit. Baring sakit. Mengiring sakit. Belum cerita baby dalam perut mula menendang dan mengeras. Mau senak pundi kencing mamanya. Nasib tak terkucil je.
Bab, sakit contraction, bab nak lahirkan baby tu pulak, saya rasa saya tak layak untuk ceritakan. Hanya Allah dan ibu ibu yang pernah lalui saja yang tahu. ( Siyesly, air mata saya keluar bila ingat saat ni. ) Bayangkan, semua kesengsaraan ni akan dilalui oleh ibu mengandung selama sembilan bulan. Non stop. Tanpa rehat atau cuti.
Allahu, saya tak mampu nak gambarkan semua keadaan yang dilalui seorang isteri. Cerita selepas bersalin, berpantang, menyusu anak, berjaga malam, sungguh saya tak mampu. Tapi percayalah wahai ibu-ibu, anda sentiasa dalam peliharaan dan rahmat kasih sayang Allah.
Kerana,
Setiap urat yang putus,
 Setiap otot yang sakit,
 Setiap bahagian tubuh yang menderita,
Ada ganjaran besar yang telah Allah sediakan buat kalian. Percayalah, kalian memang KUAT DAN GAGAH. Kalau tanya saya mampu tak nak gantikan tempat isteri untuk ambil tugas mengandung dan melahirkan, awal-awal lagi saya dah serender.
Tanyalah pada lelaki paling gagah dalam dunia ni pun. Aci kerat jari, dia pun tak sanggup. Sebab apa? Sebab Allah dah bagi kepada orang perempuan, mengandung ni adalah keistimewaan mutlak kalian. Kepada suami, Ingat kembali semua pengorbanan yang telah mereka lalui untuk kandungkan dan lahirkan zuriat kalian. Hargailah mereka.

*Kerana hanya itu yang mereka perlukan dari seorang teman sesyurga idaman.
Sumber : Azlan Noor


Bila Kenal U, Baru Cinta U. Ini Sebab Kenapa Anda Bakal Jatuh Cinta Dengan…

Pernahkah anda terfikir yang pengalaman menonton TV bakal menjadi lebih mudah selari dengan arus permodenan semasa? Tapi, apakah yang dimaksudkan dengan lebih mudah?

Mari kami senaraikan antara masalah lazim yang dialami penonton. Jika anda pernah mengalami situasi di bawah, memang sah anda dan keluarga memerlukan Astro Ultra Box kerana ia bakal memberikan pengalaman menonton TV yang lebih hebat!

Aduh… Drama kegemaran dah setengah jalan, apa nak buat?

Apa jadi tadi? Kenapa tiba-tba dah bergaduh??

Haa pernah tak anda mengalami situasi kat atas itu? Dah terlepas babak syok! Tapi sekarang tak perlu risau lagi kerana dengan ciri Play From Start drama tersebut boleh ditonton semula dari awal.
Tak kisahlah meskipun masa U buka TV rancangan tersebut dah hampir tamat. Dengan ciri ini, U tak akan terlepas sebarang babak penting lagi tau!
Tengah seronok menonton TV, tiba-tiba..

Tiba-tiba U ada urusan penting perlu dikejarkan! Kecewa rasanya, lagi-lagi kalau sedang menonton rancangan yang ditayangkan secara lansung.
Tapi sekarang dengan ciri Stop Here, Continue There, U boleh sambung menonton di mana-mana sahaja dengan apa jua jenis peranti pilihan seperti tablet, telefon pintar mahupun laptop melalui aplikasi Astro GO. Memang sangat memudahkan kita sebagai penonton kan!
Keliru rancangan mana satu nak rakam dahulu?!

U nak rakam yang ini, tapi dia nak rakam yang itu. Apa nak buat? Sekarang tak perlu pilih lagi! Dengan Astro Ultra Box, anda boleh rakam kedua-duanya atau seberapa banyak rancangan yang anda mahu secara serentak.
Menariknya, melalui ciri Cloud Recording, ia boleh dirakam dari mana-mana peranti pilihan anda melalui Astro GO  dan setiap pelanggan bakal menerima 200 jam rakaman HD percuma.
Asyik cerita sama je, Boringlah.. Jangan risau U ada banyak pilihan rancangan best!

Sambungkan Ultra Box dengan internet untuk mengakses On Demand (dari Catch Up, Boxsets, Movies & sebagainya) dan nikmati lebih 50,000 video menarik! Semuanya ada di sini, rancangan hiburan, filem, rancangan kanak-kanak dan macam-macam lagi! Tinggal pilih yang mana satu bersesuaian dengan cita rasa tontonan anda.
Lepas ini bestlah U boleh luangkan masa dengan yang tersayang sambil tengok drama atau filem terbaru! Ada lah idea best U boleh usik-mengusik dengan yang tersayang!
Nak tengok movie dengan resolusi yang lebih jelas? Boleh U tak ada masalah!

Anda tak akan pernah berhadapan dengan masalah kualiti gambar yang kurang memuaskan lagi kerana dengan TV yang bersesuaian dan juga Astro Ultra Box, anda berpeluang untuk menonton kandungan beresolusi 4K UHD menerusi Saluran 780.
Untuk penggemar filem, anda juga boleh menonton kandungan filem terpilih menerusi resolusi 4K UHD di Astro Best (Saluran 481).
Tapi jaga-jaga U, jangan sampai si dia ingat U tengah tenung perempuan lain pulak. U mungkin tak perasan tapi dia boleh nampak semuanya melalui resolusi 4K UHD ni tau!
Sekarang dah Kenal U, Baru Cinta U kan? Ultra Box ini boleh dinaik taraf secara percuma sahaja!

Sekiranya anda merupakan pelanggan sedia ada Astro dengan pakej langganan berjumlah RM100 dan ke atas, anda layak untuk menaik taraf ke Astro Ultra Box secara percuma!
Memang tak rugi jika anda beralih arah ke Astro Ultra Box sekarang, bahkan anda dan keluarga berpeluang untuk menikmati pengalaman menonton TV yang lebih memuaskan!
Untuk mengetahui dengan lebih lanjut lagi tentang Astro Ultra Box ini, silakan layari lama web rasmi mereka di sini.


Bila Kucing Minum Ais, Beginilah Jadinya

Kucing biasanya hanya minum susu, atau air biasa. Dan bukanlah ais yang sejuk!
Kucing minum ais
Kreatif juga cara membuat bola ais menggunakan belon. Mula-mula kami ingatkan kucing-kucing ini tidak tahan sejuk, rupa-rupanya mereka suka pula dapat merasai minum bola ais buat pertama kali.

Comel kan? Ada sesiapa nak cuba buat bola ais untuk kucing sendiri di rumah?

Sumber: YouTube


‘Bila Nak Solat, Anak Mesti Menangis..’ – 3 Tip Bantu Ibu Muda Khusyuk Dalam Solat

“Macam mana nak solat ni..baru je pakai telekung anak dah menangis, tarik-tarik kain lah..nak dibiarkan menangis kasihan pula..”
Itulah situasi yang dilalui oleh semua ibu mahupun bapa yang memiliki anak kecil. Waktu ibu nak makan, mandi, solat dan berehat, waktu itulah anak bangun dari tidurlah, menangislah. Jaranglah anak tak buat ‘hal’. Orang kata, bila dah ada anak tiada lagi ‘me time‘ untuk para ibu. Semuanya fikir anak terlebih dahulu barulah diri sendiri. Itulah pengorbanan seorang ibu!

Bila menyentuh soal solat, ibu-ibu pasti mengalami kesukaran untuk mendapatkan solat yang kusyuk tanpa gangguan daripada anak kan? Baru tinggal sebentar dah menangis, terpaksalah si ibu menghabiskan solat dalam keadaan yang tergesa-gesa. Mungkin perkongsian oleh seorang ibu ini dapat membantu anda yang mempunyai anak kecil untuk khusyuk dalam solat.
3 Tip Membantu Ibu muda Khusyuk Dalam Solat
Tanamlah setiap benih didunia ini dengan benih disyurga. Nilai ‘ibadurrahman itu perlu dilatih dalam kehidupan, baru kita terlatih dalam solat.

Dalam kehidupan perlu ada rasa rendah hati, baru dalam solat kita akan rasa rendah diri, kalau tidak, boleh jadi seseorang itu akan sombong dengan Allah.

Apabila tidak lagi khusyuk ketika solat, carilah cara untuk menambahkan rasa khusyuk itu. Saya ingin kongsikan tiga tip mudah yang saya dapat ketika menghadiri usrah baru-baru ini, bagaimana nak membantu ibu muda yang mempunyai anak kecil untuk khusyuk dalam solat.

1. Bacakan doa
Mohon doa pada Allah agar dipermudahkan segala urusan kita untuk beribadah. Anak-anak kecil memang ada kecenderungan untuk menjadi ‘pengganggu’ waktu kita nak beribadah terutamanya solat. Syaitan dan jin sukalah ganggu anak-anak kita sampai nangis-nangis. Jadi, memang perlu doa banyak-banyak.
Kalau saya boleh top up sikit, saya suka doa dan tiupkan pada ubun anak-anak saya, mudah-mudahan dia tidak menjadi penghalang saya untuk khusyuk beribadah, dan dia juga terdiri dalam kalangan orang yang cinta untuk menunaikan solat. Berdoalah dengan apa-apa doa’ yang ma’tsur atau pintalah apa-apa yang baik yang kita harapkan pada Allah.
2. Pesan
Anak kecil ini memang perlu dititip pesan, sebab memahami fitrah mereka yang suka bermain, waktu kita hampar sejadah dan memakai telekung pun, mungkin mereka nampak macam alat mainan je. Hehe. Cuma jangan kita lupa Rasulullah s.a.w pernah bersabda yang bermaksud:
“Setiap anak dilahirkan dalam keadaan fitrah. Hanya ibu bapa yang menjadikannya Yahudi, Nasrani dan Majusi.” (HR Muslim).
Maka kita tidak terlepas peluang untuk membentuk acuan yang baik. Jangan risau kalau sekali dua belum tentu mereka dengar, ataupun pesanan tu bertahan seminggu je, tapi jangan pernah lelah nak berpesan secara berhikmah, inshaaAllah dia akan terdidik.
Saya juga sejak dahulu seusai berpantang, bila dah boleh solat, saya akan selalu berpesan pada anak kecil saya, saya berkomunikasi dengan bahasa yang mudah dengan harapan dia akan faham. Alhamdulillah sedikit demi sedikit boleh membantu, lebih-lebih lagi bila dah besar.
“Adik, duduk diam-diam kejap ye, mama nak solat”
“Kakak, tak boleh tarik tarik telekung mama waktu mama tengah solat”
Bila dah besar sikit, biasanya saya akan tanya,
“Kakak, kenapa kakak panjat belakang mama waktu mama tengah solat?”
“Kakak, boleh ke kalau waktu orang tengah solat, kita tarik telekung dia?”
Kadang-kadang ada la juga dia tetap panjat duduk belakang masa saya. Sakit pinggang masa tu, mashaaAllah. Bertabahlah sikit nak didik anak kecil ini kan, hehe. Tiba-tiba teringat sungguh bagaimana akhlak Rasulullah s.a.w dengan cucu-cucunya.
3. Letak sejadah
Percaya atau tidak, anak kita akan lebih suka bila kita hamparkan sejadah khusus untuk dia, dia akan ada ruang dia tersendiri untuk solat. Kalau anak perempuan, boleh pakaikan telekung untuk dia. Bila dia ada sejadah dia, telekung dia, berkuranglah sikit untuk kita diganggu.
Kecil-kecil dah terdidik dengan suasana begini, lama-lama dia akan terbiasa. Sebenarnya mereka lebih kepada nak ikut kita je. Contoh dalam ilmu psikologi, kita panggil “modelling” yang bermaksud “learning through observation and imitation of a model” (Cicarelli & White, 2009). Sebab itu kita perlu tampilkan contoh yang baik untuk anak kita iaitu qudwah hasanah.
Never give up mama!
Sumber: Mahirah A. Rashid


Bila Scan Jantung Tak Bergerak, Sebaknya Si Ibu Bila Anak Meninggal Dalam Kandungan…

Ibu mana yang tidak sedih apabila cahaya mata yang dinantikan dalam kandungan pergi meninggalkan dirinya?Wanita ini menceritakan kisah yang cukup meruntun hati apabila anak yang dikandungya meninggal di dalam perut.Kisah yang dikongsi berjaya membuatkan rata-rata warganet berasa sebak dan simpati dengan nasib yang menimpanya itu.
“BILA SCAN TIADA SEBARANG PERGERAKAN PADA JANTUNG BABY”

Menerusi posting tersebut, wanita tabah ini membuat throwback dan menceritakan anaknya sudah menghadap sang Pencipta seminggu yang lalu. Difahamkan, tarikh jangkaan anaknya bakal dilahirkan adalah pada 15 April yang lepas, namun pada malam 8 April dia merasakan sakit ‘mengeras’ di bahagian perut dan pinggang.
Due Aisya 15/4 tapi perut ra dah start mengeras dari malam 8/4. Tetapi masih boleh rasa tendangannya, sikunya, memusing musing sungguh aktif baby masa tu. Papa siap main main sentuh lagi dgn aisya masa ni. Tapi siapa sangka ini kali terakhir utk papa. Tiba-tiba malam 9/4 perut ra sakit, perut ngeras skali lagi dan keluar sedikit lendir. Cuba mencari posisi yg selesa dengan meletakkan bantal di bawah perut. Tapi malam ni ra dah tak rasa sebarang gerakan. ra tertidur dengan sendiri selepas lama duk tahan sakit.

Bagaimanapun, keesokan harinya wanita ini mengambil keputusan untuk ke hospital bagi memeriksa keadaan bayinya berikutan tidak lagi kedengaran bunyi degupan puterinya itu. Apa yang lebih menyedihkan, apabila semasa pemeriksaan dibuat oleh salah seorang jururawat bunyi jantung anaknya itu tidak lagi berdegup seperti biasa.
Panggil la seorang jururawat buat benda yang sama. Tak dengar juga. Lastly, suruh doktor scan. Waktu scan tu memang hati berdebar debar, dan sah memang baby dah tak bergerak. Memang tak ada sebarang pergerakan kat jantung baby. Masa tu mengalir air mata cakap dekat doktor jangan buat camni check la sekali lagi. Tak tahu nak rasa apa. Sedih, kecewa marah pada diri sendiri, macam macam yang rasa. lepas tu doktor check ra dah buka 3cm , tapi scan baby Aisya dah tak bergerak…ya Allah masa ni tuhan je tahu macam mana perasaan ra. Memang air mata tu tak berhenti mengalir.
‘JUMPA NANTI DI SYURGA YA SAYANG..”

Bercerita lebih lanjut, wanita ini menjelaskan suaminya ketika itu mengharapkan berita yang baik, namun sangkaan tersebut sama sekali meleset. Bagaimanapun, bayinya itu telah selamat dilahirkan menerusi kaedah normal dan dia terpaksa duduk di wad semalamam pada mulanya.
Bila dengar suara papa je, terasa mcm orang gila masa tu. tak boleh cakap, menangis je. Hari ni sepatutnya menjadi hari yang paling bahagia sebab hari jadi papa dan kami memang menjangka akan deliver hari ni tetapi disebaliknya.
Disebabkan baby dalam perut dah tak bergerak, terpaksa la ra teran sampai terbuka 10cm dgn contraction. Ingat boleh buat cept lagi tapi contraction lama juga. Ambil masa 24jam, Baby aisya keluar berat 3.2kg, besar juga, 51cm ya Allah tingginya tak mcm mak dia macam papa dia, cukup sifat, tak bengkak, tak gelupas, putih kemerah merahan. geram mama tengok. Masa tengah jahit, peluk cium sambil tak berhenti menangis. ya Allah….berat sungguh ujian Mu Ya Allah. Al-Fatihah Nur Aisyah Humaira.
Sudah ditakdirkan Aisya hanya bersama dgn mama sehingga 39 minggu 5 hari.
Pada masa yang sama, wanita ini turut memberikan pesanan kepada wanita yang sedang hamil supaya lebih peka dengan kandungan mereka dan tidak mengambil mudah jika berlaku sesuatu.
Sumber: Eyra Zaharah


Bila Umur Sesuai Buat Pemeriksaan Mata & Berapa Kali Patut Buat?

Pemeriksaan mata haruslah dijadikan rutin supaya mata kekal sihat dan tidak mengalami sebarang masalah. Pemeriksaan mata yang dilakukan di peringkat awal mampu mencegah risiko sebarang penyakit berbahaya berkaitan dengan organ dalaman. Pemeriksaan mata boleh dilakukan seawal usia bawah tiga tahun dengan membawa mereka berjumpa pakar. Kekerapan dalam pemeriksaan mata juga perlu dilakukan dalam kadar selalu seperti pemeriksaan jantung, paru-paru dan sebagainya.
Baca juga: Rupanya Ini Tanda & Punca Sakit Gastrik Angin, Bahaya Kalau Tak Pantang!

BILA UMUR SESUAI BUAT PEMERIKSAAN MATA & BERAPA KALI PATUT BUAT
Pemeriksaan mata untuk kanak-kanak bermula pada mereka di usia bayi lagi atau selepas lahir. Hal ini doktor akan memeriksa untuk melihat refleks merah.

6 BULAN KE 1 TAHUN
Pemeriksaan kedua akan dilakukan untuk melihat penjajaran, pergerakan serta tindak balas refleks mata dengan cara yang sama seperti ketika anak anda baru dilahirkan.

3 TAHUN KE 5 TAHUN

Pemeriksaan ketiga akan dilakukan oleh pakar mata untuk melihat kemampuan penglihatan mereka meskipun majoriti kanak-kanak pada usia ini adalah sedikit rabun.
Pakar oftalmologi perlu beri lebih perhatian jika anak anda ada masalah:

Strabismus (mata juling)
Amblyopia (mata malas)
Keralatan refraktif (myopia, hyperopia, astigmatism)

ORANG DEWASA

Untuk orang dewasa ia bergantung kepada kesihatan mata. Jika tiada masalah, sekali setiap 2 ke 3 tahun mungkin sudah cukup. Jika anda memakai cermin mata, kanta lekap atau ada kondisi seperti diabetes, maka anda sangat disarankan untuk berjumpa pakar mata dengan lebih kerap.
20 KE 39 TAHUN
Sila periksa mata anda sekurang-kurangnya sekali setiap 2 ke 3 tahun. Manakala untuk lingkungan 40 ke 69 tahun, sila buat pemeriksaan mata lengkap ketika usia ini untuk elak komplikasi.
WARGA EMAS
Ketika berusia 65 dan ke atas, anda perlu berjumpa pakar mata sekurang-kurangnya sekali setiap 2 tahun untuk memeriksa simptom seperti berikut:

Katarak
Glaukoma
Diabetik retinopati
Degenerasi makular

Kalau sakit mata, jangan tangguh untuk berjumpa pakar. Jangan tunggu jadi masalah lain baru nak jumpa. Bahaya tau!
Sumber: Hello Doktor


#BilaHatiMemilihDia Gandingan Eyka Farhana & Aedy Ashraf Dalam Drama Terbaru TV3, Kena Tengok!

Diadaptasikan daripada novel karya Wan Nur Najihah di bawah penerbitan Global Station Sdn Bhd, sebuah drama gandingan dua pelakon hebat tanah air iaitu Aedy Ashraf dan Eyka Farhana.
Ini merupakan drama pertama Aedy dan Eyka digandingkan sebagai pasangan. Lebih menariknya, Aedy bakal menggalas tugas sebagai seorang ‘young, hot daddy’, menjaga anak perempuannya.

Baca juga: Snoop Dogg & Joe Flizzow Berkolaborasi Nyanyi Lagu Tema JDT FC, Mantap!
GANDINGAN EYKA FARHANA & AEDY ASHRAF DALAM DRAMA TERBARU TV3

Drama Bila Hati Memili Dia mula ditayangkan di TV3 mulai 28 March Slot Samarinda, setiap Isnin hingga Khamis, pukul 10 malam. Selain itu, boleh juga di tonton di iQiyi.

Mengisahkan tentang Nazriel, seorang bapa tunggal yang telah jatuh cinta dengan pengasuh anaknya, iaitu Adra. Makcik Melur iaitu mak tiri kepada Adra telah memaksa dia untuk untuk menjadi pengasuh kepada anak Nazriel sampaikan Adra terpaksa melupakan cita-citanya untuk melanjutkan pelajaran.
Adra menghadapi kesukaran menjaga anak Nazriel yang hyperactive. Adra kemudiannya menyedari bahawa Nazriel menaruh perasaan terhadapnya.
BARISAN PELAKON TEMPATAN YANG HEBAT

Selain Aedy Ashraf dan Eyka Farhana, Zila Bakarin, Shima Anuar, Gambit juga merupakan barisan pelakon untuk drama Bila Hati Memilih Dia. Selepas lakonan hebat di dalam drama viral Suamiku Lelaki Pendosa, Gambit kini membintangi drama Bila Hati Memilih Dia.
Kalau anda nak tengok gelagat ‘sweet’ dan romantik antara Aedy dan Eyka sebagai pasangan suami isteri yang muda kena tonton drama ini. Jangan lupa layan drama terbaru Bila Hati Memilih Dia ni tau! Untuk maklumat lanjut, layari laman web iQiyi.


Kenapa Bayi Menendang Dalam Kandungan? Ini 7 Fakta Menarik Mengenainya

“Dari tadi bayi menendang ni, entah apa yang dibuat di dalam agaknya. Sekejap tendang sisi kiri. Sekejap ke kanan. Mungkin ‘baby boy’ dalam perut ni. Lain macam aktifnya”
Tidak kiralah mengandung anak sulung atau sudah masuk keempat, setiap kali itulah mesti teruja merasa anak dalam kandungan menendang. Ia juga memberi ibu keyakinan dan harapan anak yang dikandungkan sedang membesar.

Pastinya, itulah saat terindah dan istimewa bagi setiap wanita hamil apabila merasa bayi dalam kandungan membuat pergerakan.
Jadi memang betul ke bayi menendang dalam perut atau sebenarnya ia hanyalah pergerakan normal yang dilakukan sewaktu membesar?

Ketahuilah fakta yang sebenarnya mengenai bayi menendang semasa di dalam kandungan.

Foto Kredit: bogglingfacts.com
7 Fakta Tentang Bayi Menendang Semasa Dalam Kandungan
1. Bila akan mula merasa bayi menendang?
Biasanya pada 24 minggu, sudah mula ada tendangan daripada bayi namun ia masih lemah.
Bagi ibu yang sudah berpengalaman, sedikit tendangan atau pergerakan pun sudah dirasai seawal 12 minggu.
Foto Kredit: thebump.com
2. Mengapa bayi menendang?
Ia sebagai respon apa yang dirasainya misalnya jika bayi terasa persekitaran yang bising, pencahayaan yang terlalu terang ataupun sesetengah makanan yang diambil oleh ibu merangsang pergerakannya untuk bergerak.
Kadang-kadang pergerakan itu terasa seolah-olah bayi menendang sedangkan ia hanyalah sekadar stretching yang dilakukan oleh bayi.

3. Apakah jumlah tendangan yang normal?
Jika bayi melakukan pergerakan antara 15 hingga 20 hari, ia dikira normal.
Pergerakan bayi menendang ini tidak terhad kepada menendang sahaja tetapi meliputi semua pergerakan.

4. Bagaimana nak mengira tendangan bayi?
Catat setiap pergerakan setiap satu jam.
Biasanya jika anda makan makanan manis dan minum minuman sejuk, bayi dalam kandungan akan terjaga daripada tidurnya dan anda akan merasa sekurang-kurangnya 10 pergerakan dalam masa dua jam selepas makan atau minum.
Foto Kredit: weziwezi.com
5. Perlukah mengira tendangan bayi setiap hari?
Pergerakan bayi perlu dipantau setiap hari dan setiap masa kerana anda dapat mengenal pasti jika terdapat sebarang masalah pada bayi seperti tiada pergerakan dalam satu-satu masa.
Untuk memudahkan anda, kini terdapat beberapa alatan elektronik untuk mengira pergerakan ini.
Selain itu, terdapat gelang tangan untuk memastikan anda sentiasa merekodkan jumlah tendangan tersebut.
Foto Kredit: kickscount.org.uk
6. Bagaimana jika tiada pergerakan?
Jika tiada sebarang pergerakan dalam masa dua jam selepas mengambil makanan manis atau minum minuman sejuk, ia mungkin disebabkan bayi kurang oksigen ataupun nutrisi.
Segera berjumpa dengan doktor untuk membuat pemeriksaan.
Foto Kredit: huffingtonpost.com
7. Apakah bayi akan berhenti membuat pergerakan apabila berusia 36 minggu?
Ya, bayi akan sentiasa bergerak sehingga saat kelahiran. Pergerakan ini juga biasanya akan bertambah kerap apabila meningkat usia.
Apabila anda hampir melahirkan, proses ‘bayi mengeras’ atau kontraksi perlu dibezakan dengan proses bayi menendang.
Foto Kredit: sheknows.com
Bayi menendang sebagai salah satu cara komunikasi
Sebenarnya adalah satu cara awal bayi berkomunikasi dengan ibunya. Anda akan tahu bayi gembira atau tidak melalui pergerakan yang dilakukannya.
Melalui tendangan bayi ini juga, hubungan antara bayi dan ibu akan mula terbentuk dan menjadi semakin kukuh.
Beruntunglah setiap ibu yang dapat merasakan sensasi yang sangat istimewa ini!